qundao/data-zh-poetry huggingface dataset:
余自解郧节归耕无事屈指贵游申文外之好者得十人次第咏之 其七 刘廷尉一儒
作者：王世贞
朝代：明

刘君瑚琏姿，温文实天至。避岁时自远，履荣恒若浼。于物不取赢，苦县有深契。论交何必数，一面亦自慰。致语何必烦，默默两相贵。
余自解郧节归耕无事屈指贵游申文外之好者得十人次第咏之 其三 陆廷尉光祖
作者：王世贞
朝代：明

廷尉负雄辨，衮衮不可竭。乘时握铨衡，所登必耆哲。肮脏平津门，栖迟步兵辙。篇章亦流畅，要非中所悦。窃慕西去津，将无东海筏。
余自解郧节归耕无事屈指贵游申文外之好者得十人次第咏之 其九 李参政颐
作者：王世贞
朝代：明

俯仰天地间，有才不易真。李侯治吴兴，捭阖乃如神。秋霜有时抑，春雨靡不伸。酒语时启予，衰魄为之振。安能托宇下，朝夕庇斯人。
余自解郧节归耕无事屈指贵游申文外之好者得十人次第咏之 其二 刘大司马光济
作者：王世贞
朝代：明

伊昔歌鹿年，公兄我如弟。詄荡宽酒德，参差偕宦轨。北风吹转蓬，升沈自兹始。何言伯同命，乃繇巨源启。窃窥上臣心，非繇植桃李。
余自解郧节归耕无事屈指贵游申文外之好者得十人次第咏之 其五 赵少宰贤
作者：王世贞
朝代：明

昔余客武昌，诣台受束约。夫君实同好，居体意相托。天然圭璋器，何必问雕琢。乘时佐铨府，和光聊画诺。循吏乃其余，映照亦不薄。
余自解郧节归耕无事屈指贵游申文外之好者得十人次第咏之 其八 顾廉宪章志
作者：王世贞
朝代：明

胜流奚必远，居然在亲故。孝友出名家，之子饶远度。托隐不违俗，御华时抑素。天意笃象贤，翱翔亘云路。物情渐麇集，岩穴安得固。
余自解郧节归耕无事屈指贵游申文外之好者得十人次第咏之 其六 徐中丞学谟
作者：王世贞
朝代：明

中丞雅自负，珠玉生唾咳。出牧抗悍王，黔黎有深爱。开府襄汉滨，与余实为代。上相匪自今，夙昔蒙眄睐。推毂故亦公，登枢宁无待。
余自解郧节归耕无事屈指贵游申文外之好者得十人次第咏之 其十 郭中丞思极
作者：王世贞
朝代：明

郭公交若浅，三吴自深惠。精心拊黔首，耽眼摄墨吏。昔者揽辔余，今兹杖钺地。欲发未发辰，千人万人泪。即令负俗讥，浊泾有清渭。
余自解郧节归耕无事屈指贵游申文外之好者得十人次第咏之 其四 胡中丞执礼
作者：王世贞
朝代：明

中丞夙精悍，斤斤握铨柄。未底不惑年，赐履遍吴境。精心搜伏匿，用重抑贪横。何来茧丝毁，遂谐舆人咏。一疏表遗直，庶几松柏性。
余自解郧节归耕无事屈指贵游申文外之好者得十人次第咏之·袁太常洪愈
作者：王世贞
朝代：明

抑之司徒裔，秉操更清绝。当其谢九卿，依然卧寒雪。坦陀若可亲，磊砢竟难悦。逃名雅非意，名至亦不屑。事事皆愧君，难从世人说。伊昔歌鹿年，公兄我如弟。詄荡宽酒德，参差偕宦轨。北风吹转蓬，升沈自兹始。何言伯同命，乃繇巨源启。窃窥上臣心，非繇植桃李。廷尉负雄辨，衮衮不可竭。乘时握铨衡，所登必耆哲。肮脏平津门，栖迟步兵辙。篇章亦流畅，要非中所悦。窃慕西去津，将无东海筏。中丞夙精悍，斤斤握铨柄。未底不惑年，赐履遍吴境。精心搜伏匿，用重抑贪横。何来茧丝毁，遂谐舆人咏。一疏表遗直，庶几松柏性。昔余客武昌，诣台受束约。夫君实同好，居体意相托。天然圭璋器，何必问雕琢。乘时佐铨府，和光聊画诺。循吏乃其余，映照亦不薄。中丞雅自负，珠玉生唾咳。出牧抗悍王，黔黎有深爱。开府襄汉滨，与余实为代。上相匪自今，夙昔蒙眄睐。推毂故亦公，登枢宁无待。刘君瑚琏姿，温文实天至。避岁时自远，履荣恒若浼。于物不取赢，苦县有深契。论交何必数，一面亦自慰。致语何必烦，默默两相贵。胜流奚必远，居然在亲故。孝友出名家，之子饶远度。托隐不违俗，御华时抑素。天意笃象贤，翱翔亘云路。物情渐麇集，岩穴安得固。俯仰天地间，有才不易真。李侯治吴兴，捭阖乃如神。秋霜有时抑，春雨靡不伸。酒语时启予，衰魄为之振。安能托宇下，朝夕庇斯人。郭公交若浅，三吴自深惠。精心拊黔首，耽眼摄墨吏。昔者揽辔余，今兹杖钺地。欲发未发辰，千人万人泪。即令负俗讥，浊泾有清渭。
余赴太仆北上宴督漕王中丞新甫所感事有赠
作者：王世贞
朝代：明

青灯浊酒坐相酬，感事惊心论旧游。犯斗故怜双剑在，照车先让一珠收。毋惊粒玉峨珂集，不睹台金蹀？愁。愧我老非张万岁，念君功待鄂千秋。天空苜蓿霜难饱，春暖桃花水自流。任是囧书称太仆，何如计相拜通侯。
余赴太仆北上宴督漕王中丞新甫所感事有赠
作者：王世贞
朝代：明
体裁：七言排律

青灯浊酒坐相酬，感事惊心论旧游。犯斗故怜双剑在，照车先让一珠收。毋惊粒玉峨珂集，不睹台金蹀�愁。愧我老非张万岁，念君功待鄂千秋。天空苜蓿霜难饱，春暖桃花水自流。任是囧书称太仆，何如计相拜通侯。
作张令书戏题后
作者：王世贞
朝代：明

贪闻方外有闲居，笔砚垂抛乐有余。谁信别生方外事，为僧仍作使君书。
作蚕丝
作者：王世贞
朝代：明

别侬浴蚕日，忽作缲茧时。侬不食桑叶，腹中那得丝。
侍御京山孙君既以绩最赠其二尊人矣尚以不及终侍为永思之图以志感王子歌以宽之
作者：王世贞
朝代：明

御史台中柏，哑哑乌夜啼。返哺既以乖，风木不宁栖。子心安可穷，物理故难齐。峨峨京山阡，上有黄金题。丹纶标玄德，彤管写青闺。谁云二枯骨，忽若吐云霓。我诵孝终篇，不为御史凄。
侍御苏君按滇中赋得五言八韵送之
作者：王世贞
朝代：明

高帝何神武，魋编悉内臣。狎闻骢马使，时祀碧鸡神。自尔輶轩发，能开象魏新。坐令骄帅摄，行得悍王驯。斧划昆明曙，鞭回僰爨春。片言摇地轴，尺疏动星辰。蛮府音从革，奚囊句尽珍。清朝揆地好，不必问埋轮。
侍御荆使君邀登北固作
作者：王世贞
朝代：明

京口借名镇，兹游良壮哉。六朝天北顾，万古水西来。潮压金鳌小，云低铁瓮开。亦知饶感慨，吾岂大夫才。为挹三山紫，聊陪一马骢。峰奇向背日，江阔往来风。雨色将衣重，霜威付酒融。谁言识荆晚，不负白头翁。
侍御荆使君邀登北固作·其一
作者：王世贞
朝代：明

京口借名镇，兹游良壮哉。六朝天北顾，万古水西来。潮压金鳌小，云低铁瓮开。亦知饶感慨，吾岂大夫才。
侍御荆使君邀登北固作·其二
作者：王世贞
朝代：明

为挹三山紫，聊陪一马骢。峰奇向背日，江阔往来风。雨色将衣重，霜威付酒融。谁言识荆晚，不负白头翁。
侍御黄仁甫以厥考新溪公之赠与母熊太孺人之封也扁其堂曰皆恩而不佞系之诗
作者：王世贞
朝代：明

北堂多媚日，西垄有悲风。忽睹青鸾诰，双飞下紫宫。荣枯人理别，生死帝恩同。欲识移忠意，南床白简中。
侠客
作者：王世贞
朝代：明

幸舍新弹铗，屠家旧鼓刀。风尘看不见，意气为谁高。片语忽生翼，此身如拔毛。金张贵人里，辟易鹔鹴袍。
侠客篇
作者：王世贞
朝代：明

七国养士何纷纷，谁其雄者信陵君。击柝雍容据上座，鼓刀慷慨却秦军。其外碌碌诸公子，借日回春互争绮。列鼎常食三千人，俱簪珊瑚蹑珠履。就中脱颖君不见，一片雄心为谁死。燕丹恨秦贯白日，易水东流羽声疾。倚柱倨骂大事去，惜哉不讲刺剑术。金丸马肝亦何益，田光先生太仓卒。咸阳击筑变清调，碧血殷霜染秋草。明月还辉博浪沙，沧波岂没齐王岛。五陵射猎倚醉归，眶眦杀人无是非。髡奴赫奕拜卿相，天子威权下布衣。黄金坞，当中路，走马过之不肯顾。五花骝，狐白裘，轻薄少年非我俦。四座酒莫倾，请听侠客行。海内万事何言平，袖中吴钩霜雪明。出门一笑失所向，十日大索长安城。
俞山人公临卜筑阳羡赋寄一首
作者：王世贞
朝代：明

京洛饶贤贵，吴会富华腴。虽复堪身筴，要非中所愉。仰希上皇风，俯卜静者庐。荆渚无浊流，阳羡有幽区。山自离墨来，溪由罨画舒。以兹耕蚕业，不复废诗书。春问茶女茶，秋逐渔父渔。朝饥拾野穗，晚供剪畦蔬。蓬累故何滞，鴳适当更余。窃从柴桑叟，相为咏移居。毋使车马知，令汝苍苔疏。
俞比部拿舟迹予过浒墅同陟慧山投诗见赠辄尔倚答
作者：王世贞
朝代：明

第许同舟在，何论倾盖迟。久知饶节槩，况尔吐心期。水作弦中语，山为画里诗。莫疑深缱绻，眼底待看谁。
信口赠莫山人
作者：王世贞
朝代：明

再起犹畏途，斯意久郁郁。月俸已送官，早晚将解绂。留君一杯酒，乃是家田秫。丈人未悉恭，生平无长物。念欲饱果然，新诗不堪乞。
信笔为杂体三首
作者：王世贞
朝代：明

春来只自任陶陶，有口那烦诵解嘲。十亩种粳百亩秫，左手持杯右手螯。红榴日炙难安帽，绿芜风起欲翻舠。醉即借眠眠又醒，不知何物客星高。一番花竞一番新，五度门闲五度春。风外游丝尘外事，雨中黄叶梦中身。病堪医疗难言病，贫假分疏未是贫。莫向向平轻有约，挂冠人是倦游人。江雨难周高下田，江风未便往来船。西舍次男仍遣戍，东邻中妇复调弦。白衣居士眼无恙，造物小儿心可怜。祇应点检床头酒，齐物庄生第一篇。
信笔为杂体三首·其一
作者：王世贞
朝代：明

春来只自任陶陶，有口那烦诵解嘲。十亩种粳百亩秫，左手持杯右手螯。红榴日炙难安帽，绿芜风起欲翻舠。醉即借眠眠又醒，不知何物客星高。
信笔为杂体三首其三
作者：王世贞
朝代：明
体裁：七言律诗

江雨难周高下田，江风未便往来船。西舍次男仍遣戍，东邻中妇复调弦。白衣居士眼无恙，造物小儿心可怜。祇应点检床头酒，齐物庄生第一篇。
信笔为杂体三首其二
作者：王世贞
朝代：明
体裁：七言律诗

一番花竞一番新，五度门闲五度春。风外游丝尘外事，雨中黄叶梦中身。病堪医疗难言病，贫假分疏未是贫。莫向向平轻有约，挂冠人是倦游人。
信阳王子祖嫡过访王子能文章谈诗而不饮酒
作者：王世贞
朝代：明

汝颍足名士，燕赵饶悲歌。此地忽遇尔，不醉当如何。君自银不律，我但金叵罗。笑谓千秋业，所得仲孰多。流徵杂清商，大陆扬素波。明年一匹练，倘访青山萝。
信陵行
作者：王世贞
朝代：明

侯嬴夷门监，朱亥猪狗屠。薛公卖浆者，毛公一博徒。公子枉见之，腰膂屈若无。上客气未平，下客眼为枯。畴击晋将军，畴窃宫中符。畴能动公子，趣驾返魏都。一战王龁走，再战蒙骜逋。邯郸复称赵，大梁不为墟。五国所宾从，响应复景趍。秦间一何亲，令弟一何疏。秦王一何狡，魏王一何愚。少来不纵酒，亦不恋名姝。称病不复朝，谢客日都卢。宁为汴郊鬼，勿作咸阳俘。英风感异代，天子酹其丘。可怜安厘王，不得麦一盂。客从咸阳来，几作诸侯奴。亦言骊山足，久已窟妖狐。
候台使自馀杭安溪登陆抵县郭即事
作者：王世贞
朝代：明

老去逢迎损壮怀，祇凭游目未全乖。黄绵覆垄家家乐，碧玉围城面面佳。地僻官曹宽礼数，溪清渔网斗生涯。方平自诧馀杭酒，那有青帘插柳街。
候台长山弥日信手拨闷遂成十四韵
作者：王世贞
朝代：明

病起孤城罢吏参，不堪车马日骖驔。五违燕雪寒沾佩，四见齐杨碧吐簪。歌就冯驩双短铗，书成殷浩一空函。亦知刀笔文无害，其那衣冠懒不堪。公谴纵然饶岁百，人情终是与朝三。名同牛后难争长，路绝羊肠未弛担。入梦风尘牵塞北，思归春雨暗江南。青云处处皆先进，白雪人人了不谈。温树祇容温室种，汉薪元拟汉臣甘。驱来鸟雀孤鹯饱，战罢檀槐万蚁酣。罥壁藤梢骄自得，拒霜松骨短何惭。且将玄白嘲扬子，未许雄雌问李聃。自古浮名身并患，于今奇字酒同耽。欲知送老藏荣处，西塞山头小筑庵。
倚家弟调送张元春游岭南四绝
作者：王世贞
朝代：明

朔风吹雨欲成花，病起青衫便离家。此去不愁腰带减，古来勾漏有丹砂。粤女簪头红佛桑，夷歌一曲压君觞。莫嫌椰酒难成醉，也解宽人万里肠。笔底江山已自灵，千峰匹马锦囊停。荆家莫诧关仝好，大庾南头分外青。小奴全似黑昆崙，雀跃行装道不贫。留得越中筒布在，绨袍还有旧游人。
倚家弟调送张元春游岭南四绝·其一
作者：王世贞
朝代：明

朔风吹雨欲成花，病起青衫便离家。此去不愁腰带减，古来勾漏有丹砂。
倚家弟调送张元春游岭南四绝其三
作者：王世贞
朝代：明
体裁：七言绝句

笔底江山已自灵，千峰匹马锦囊停。荆家莫诧关仝好，大庾南头分外青。
倚家弟调送张元春游岭南四绝其二
作者：王世贞
朝代：明
体裁：七言绝句

粤女簪头红佛桑，夷歌一曲压君觞。莫嫌椰酒难成醉，也解宽人万里肠。
倚家弟调送张元春游岭南四绝其四
作者：王世贞
朝代：明
体裁：七言绝句

小奴全似黑昆崙，雀跃行装道不贫。留得越中筒布在，绨袍还有旧游人。
倦酒
作者：王世贞
朝代：明

春山何限青，春酒日冥冥。旧社能相命，清时渐爱醒。高斋亲药裹，镇日检茶经。纵有刘生颂，睢盱不要听。
倪舍人八十有三矣犹能跨马见访招提赠以佳句第用赐环为慰差非鄙怀聊抒奉答
作者：王世贞
朝代：明

紫薇舍人冰玉姿，跃马看山犹未衰。生平颇诧和郢句，此日见为招湘辞。世才沾沾足自喜，余发种种奚能为。明年物色五湖畔，却挂羊裘君始知。
倪驾部船政为十世利太宰纪录且有特命而仅守抚州于其行得二律勉之
作者：王世贞
朝代：明

戈船报政一时新，上考书封迥绝伦。仅将内史酬康乐，谁为东吴借寇恂。行部德星毋厌数，劝农春雨不愁贫。若语进贤应上赏，于今魏相许何人。如云五马赴专城，朱雀桁西多颂声。宁论汉省为郎薄，祗觉山公启事轻。华盖峰头宽露冕，清风阁上好题名。见说黄金赐循吏，不须惆怅羡班生。
倪驾部船政为十世利太宰纪录且有特命而仅守抚州于其行得二律勉之·其二
作者：王世贞
朝代：明

如云五马赴专城，朱雀桁西多颂声。宁论汉省为郎薄，祗觉山公启事轻。华盖峰头宽露冕，清风阁上好题名。见说黄金赐循吏，不须惆怅羡班生。
偃盖松
作者：王世贞
朝代：明

青松作偃盖，相与谈禅理。折取松下枝，与师充麈尾。
健人峰
作者：王世贞
朝代：明

共工触不周，巨灵擘太华。何似此健人，立石天门下。
偶书
作者：王世贞
朝代：明

郁郁桓魋墓，白石何嶙峋。惜哉三年力，不能葬其身。空见抚琴士，千载悲斯人。黄雀拟螳螂，下乃见弹射。古来奸雄辈，颇复遇其敌。祸败徇所常，胜者亦焉得。邯郸倡家女，巧笑倩红妆。如无好颜色，何以结不忘。借谓鲜所私，何以得为倡。长安狭邪客，片语黄金千。归来但壁立，四座称豪贤。称者渐不识，零落一身偏。贾客狎风波，黄金如山积。人云贵明珠，遂适海外国。垂老鲸鲵身，呜呼竟何惜。
偶书
作者：王世贞
朝代：明

闭户延素晷，创足避华径。所惟力不任，非繇意无竞。沈沦既已甘，芬芳亦焉盛。寄责聊簿书，娱怀乃篇咏。策短世何长，瞿然恐难竟。得酒且复斟，吾当醉陶径。
偶书·其一
作者：王世贞
朝代：明

郁郁桓魋墓，白石何嶙峋。惜哉三年力，不能葬其身。空见抚琴士，千载悲斯人。
偶书·其五
作者：王世贞
朝代：明

贾客狎风波，黄金如山积。人云贵明珠，遂适海外国。垂老鲸鲵身，呜呼竟何惜。
偶书其三
作者：王世贞
朝代：明
体裁：古风

邯郸倡家女，巧笑倩红妆。如无好颜色，何以结不忘。借谓鲜所私，何以得为倡。
偶书其二
作者：王世贞
朝代：明
体裁：古风

黄雀拟螳螂，下乃见弹射。古来奸雄辈，颇复遇其敌。祸败徇所常，胜者亦焉得。
偶书其四
作者：王世贞
朝代：明
体裁：古风

长安狭邪客，片语黄金千。归来但壁立，四座称豪贤。称者渐不识，零落一身偏。
偶写近况
作者：王世贞
朝代：明

三抛符印返江乡，其奈差池五十强。懒胜世情无一可，醒多春夜亦成长。文章薄晓才难继，儿女粗安事未偿。甚欲掩关抽二藏，天宫净土总茫茫。
偶得佳酪巨螯兼致新菜遂成一章
作者：王世贞
朝代：明

酦乳行温玉，烹苔间碧丝。螯双落吾手，杯百竟何辞。不作他乡味，翻深故国思。醉来时自哂，张翰亦吴儿。
偶得桃花坞而竹逾胜遂成一律
作者：王世贞
朝代：明

不知何氏坞，花竹事仍偏。半岭绿于染，千村红欲然。任呼司马醉，翻得长官怜。咫尺渔人地，毋妨与世传。
偶怀吴明卿
作者：王世贞
朝代：明

对酒歌天末，潸然记逐臣。泥涂名总大，海岳意谁伸。自汝愁怀璧，何人不贵珉。豫章春水地，处处好垂纶。
偶成
作者：王世贞
朝代：明

三载寒庐梦不成，悔将余债伴残生。南楼酒力初微后，依旧萧萧夜雨声。
偶成
作者：王世贞
朝代：明

匡床眠坐尽优游，兴至三杯过即休。小出便支邛竹杖，轻寒旋进木棉裘。争春桃李差嫌富，滴雨空阶不起愁。较得近来诗句拙，肯容心力费雕搜。城隅鹿共蓬蒿宅，春首鹑悬薜荔衣。鸡犬不妨名地肺，鸢鱼随处有天机。曾希玄岳祠官选，别署茅山道士归。出处浮云都散尽，可烦追较向来非。
偶成
作者：王世贞
朝代：明

叶公好似龙，冀与真龙遇。真龙一夕来，叶公不知处。楚猴重瞳那足论，杀心枉自横鸿门。亚夫望气四十里，当面失却韩王孙。
偶成
作者：王世贞
朝代：明

战地穷胡粤，谋臣出汉廷。乱离人厌日，疏放客能星。禄薄凭相弃，歌深且自听。中山酒太恶，三载又劳醒。
偶成
作者：王世贞
朝代：明

楚英晚节希转轮，汉狱株连千万人。清净慈悲两安在，西来谁为治贪嗔。读书万卷葛勾漏，饮酒千钟郭景纯。狂夫借此聊自暖，第恐天宫无二人。畴尊武媚作越古，畴字阿？为总持。不怕舌尖难过鼻，只谋衣钵且宽眉。古来持律让宣公，何事贪它天食供。身后拟归慈氏院，眼前不见西来宗。于阗比汉一小县，纵令护法能几何。懊恨谈禅裴相国，不将黄蘖换青娥。海山方丈不肯住，要住第三兜率天。只恐放教居外院，小蛮樊素共年年。白云先生高侍中，自夸呼吸与天通。斗大扬州贡赋绝，祗缘真诰有曹公。西昆艳体杨学士，醉里禅那夸更深。金面棋盘都拍碎，却因丁寇便惊心。莲经女子转山谷，五戒禅师作东坡。一升一降事未已，更四百年将奈何。少年谤法晚护法，□抨鲁公少温公。僧雏两耳掩欲尽，未必西天耳尽聋。纵横说法张无垢，犹自低头妙喜公。读尽传灯杲师业，觉他心地未全空。长春占断维摩刹，灵噩平增德士巾。归睹玉皇称帝释，始知元是一家人。
偶成
作者：王世贞
朝代：明

欲识君恩重，优閒到始知。空城聊假节，玄岳是真祠。酒病那从起，书淫不要治。未应千里外，片檄似风驰。一雨夜来足，添衣身转轻。浊醪生睡理，脩竹韵书声。少事人方贵，无营意亦平。偶因贪化日，聊尔话长生。薄有澄清志，犹疑节制非。一城如斗大，三户似星稀。返照松筠妩，初晴笋蕨肥。春寒夜来急，无梦可成归。好作山僧拟，其如霜鬓毵。升堂无法说，退院少机参。草色深趺坐，花阴静步檐。晚来铙吹发，应似礼伽蓝。
偶成
作者：王世贞
朝代：明

游丝自萦白日，疾羽忽界苍烟。先生中酒难起，卧读南华几篇。
偶成
作者：王世贞
朝代：明

燕京除目时时下，那有单符入晋城。白首祇应安薄禄，清朝真不采虚名。人间欲去齐三士，门下须收鲁两生。借问吴阊诗酒席，十年鸡口许谁争。
偶成
作者：王世贞
朝代：明

白日未易归，悄步庭中间。蝉鸣高树枝，鸣声一何閒。何知金飔袭，微质坐来捐。世末竟难期，焉在誇少年。亮无根株固，误使百忧煎。
偶成
作者：王世贞
朝代：明

睡起兀兀凭篮舁，衙参放来何所为。有书仅写马复令，得酒却忆牛医儿。西山一片青刺眼，石榴几株红亚枝。俸过六百不解免，行年五十终无奇。
偶成
作者：王世贞
朝代：明

罢案无他事，行行自灌畦。千山来拄笏，一鸟过支颐。风雨春时变，云霞晚更移。人间聊屈指，何处著吾诗。何山能小鲁，此地亦东秦。不尽褰帷色，犹馀抱案身。微名宁碍世，薄宦转关人。莫问长安道，春来事事新。
偶成
作者：王世贞
朝代：明

驿使书相问，愀然不可禁。吞声微禄过，削迹畏途深。主父千金口，龙阳百岁心。野人何所道，归钓楚江阴。
偶成
作者：王世贞
朝代：明

骨肉都卢业海中，偶然相聚便生风。何如学取庞居士，了却无生事事空。三载寒庐梦不成，悔将馀债伴残生。南楼酒力初微后，依旧萧萧夜雨声。
偶成·其一
作者：王世贞
朝代：明

匡床眠坐尽优游，兴至三杯过即休。小出便支邛竹杖，轻寒旋进木棉裘。争春桃李差嫌富，滴雨空阶不起愁。较得近来诗句拙，肯容心力费雕搜。
偶成·其一
作者：王世贞
朝代：明

楚英晚节希转轮，汉狱株连千万人。清净慈悲两安在，西来谁为治贪嗔。
偶成·其一
作者：王世贞
朝代：明

欲识君恩重，优閒到始知。空城聊假节，玄岳是真祠。酒病那从起，书淫不要治。未应千里外，片檄似风驰。
偶成·其一
作者：王世贞
朝代：明

罢案无他事，行行自灌畦。千山来拄笏，一鸟过支颐。风雨春时变，云霞晚更移。人间聊屈指，何处著吾诗。
偶成·其一
作者：王世贞
朝代：明

骨肉都卢业海中，偶然相聚便生风。何如学取庞居士，了却无生事事空。
偶成·其七
作者：王世贞
朝代：明

白云先生高侍中，自夸呼吸与天通。斗大扬州贡赋绝，祗缘真诰有曹公。
偶成·其三
作者：王世贞
朝代：明

畴尊武媚作越古，畴字阿？为总持。不怕舌尖难过鼻，只谋衣钵且宽眉。
偶成·其三
作者：王世贞
朝代：明
体裁：七言绝句

畴尊武媚作越古，畴字阿�为总持。不怕舌尖难过鼻，只谋衣钵且宽眉。
偶成·其九
作者：王世贞
朝代：明

莲经女子转山谷，五戒禅师作东坡。一升一降事未已，更四百年将奈何。
偶成·其二
作者：王世贞
朝代：明

三载寒庐梦不成，悔将馀债伴残生。南楼酒力初微后，依旧萧萧夜雨声。
偶成·其二
作者：王世贞
朝代：明

何山能小鲁，此地亦东秦。不尽褰帷色，犹馀抱案身。微名宁碍世，薄宦转关人。莫问长安道，春来事事新。
偶成·其二
作者：王世贞
朝代：明

城隅鹿共蓬蒿宅，春首鹑悬薜荔衣。鸡犬不妨名地肺，鸢鱼随处有天机。曾希玄岳祠官选，别署茅山道士归。出处浮云都散尽，可烦追较向来非。
偶成·其二
作者：王世贞
朝代：明

读书万卷葛勾漏，饮酒千钟郭景纯。狂夫借此聊自暖，第恐天宫无二人。
偶成·其五
作者：王世贞
朝代：明

于阗比汉一小县，纵令护法能几何。懊恨谈禅裴相国，不将黄蘖换青娥。
偶成·其八
作者：王世贞
朝代：明

西昆艳体杨学士，醉里禅那夸更深。金面棋盘都拍碎，却因丁寇便惊心。
偶成·其六
作者：王世贞
朝代：明

海山方丈不肯住，要住第三兜率天。只恐放教居外院，小蛮樊素共年年。
偶成·其十
作者：王世贞
朝代：明

少年谤法晚护法，□抨鲁公少温公。僧雏两耳掩欲尽，未必西天耳尽聋。
偶成·其十一
作者：王世贞
朝代：明

纵横说法张无垢，犹自低头妙喜公。读尽传灯杲师业，觉他心地未全空。
偶成·其十二
作者：王世贞
朝代：明

长春占断维摩刹，灵噩平增德士巾。归睹玉皇称帝释，始知元是一家人。
偶成·其四
作者：王世贞
朝代：明

古来持律让宣公，何事贪它天食供。身后拟归慈氏院，眼前不见西来宗。
偶成·其四
作者：王世贞
朝代：明

好作山僧拟，其如霜鬓毵。升堂无法说，退院少机参。草色深趺坐，花阴静步檐。晚来铙吹发，应似礼伽蓝。
偶成其三
作者：王世贞
朝代：明
体裁：五言律诗

薄有澄清志，犹疑节制非。一城如斗大，三户似星稀。返照松筠妩，初晴笋蕨肥。春寒夜来急，无梦可成归。
偶成其二
作者：王世贞
朝代：明
体裁：五言律诗

一雨夜来足，添衣身转轻。浊醪生睡理，脩竹韵书声。少事人方贵，无营意亦平。偶因贪化日，聊尔话长生。
偶成自戏二首
作者：王世贞
朝代：明

愚公自笑昔日愚，日对黄卷声伊吾。那知愚公今更愚，问着胸中一字无。贫子自笑昔日贫，但有载籍无金银。那知贫子今更贫，一丝不挂悲田身。贫子之贫犹未误，更有愚公堪笑处。蹒跚两足钝于鸭，便欲高飞向天去。向来学痴儿，痴儿只了公家事。晚岁学愚公，愚公日作移山计。有官不作山不居，自言可免愚与痴。何当更有愚痴处，说与聪明人不知。
偶成自戏二首·其一
作者：王世贞
朝代：明

愚公自笑昔日愚，日对黄卷声伊吾。那知愚公今更愚，问着胸中一字无。贫子自笑昔日贫，但有载籍无金银。那知贫子今更贫，一丝不挂悲田身。贫子之贫犹未误，更有愚公堪笑处。蹒跚两足钝于鸭，便欲高飞向天去。
偶成自戏二首·其二
作者：王世贞
朝代：明

向来学痴儿，痴儿只了公家事。晚岁学愚公，愚公日作移山计。有官不作山不居，自言可免愚与痴。何当更有愚痴处，说与聪明人不知。
偶成齿发吟作长庆体示伯龙子念君载
作者：王世贞
朝代：明

发白况乃寡，齿痛行复落。此事当渐来，委蜕偶先觉。观电等浮荣，嚼蜡如好爵。驰思佐坟典，策勋播寥廓。其名在千古，真识久冥漠。先民有遗言，及时当行乐。稍往忽已空，未来畴能度。营为醇醲腐，精恐佳丽凿。惝恍出世言，渺茫长生药。成證聊自暖，齐物终妄作。事事能误人，破了亦无着。语罢当更愁，愁来又成错。
偶览元白长庆集有感逝者
作者：王世贞
朝代：明

莫悲长庆元丞死，更觅刘郎伴白头。何事调高酬不得，一生春雪半生愁。
偶闻有荐予者儿子自公车书来微及出处一笑答之
作者：王世贞
朝代：明

君平昔弃世，归从此心卜。采药北山阿，诛茅南涧曲。事佛始解勤，爱书亦不读。昔者甘白简，今何叨荐牍。纵令借作眉，岂堪下同目。汝意或鸡肋，吾事已蛇足。终入壶公壶，长伴鹿门鹿。以此无竞心，塞汝有窍欲。尚愧未忘言，何如坦其腹。
偶阅楞严作
作者：王世贞
朝代：明

十年难弟未知音，七处征心可见心。何似卷堂聊散去，任他鱼鸟各飞沉。莲花采去觅淤泥，觌面张拳转更迷。了得本来无染意，眼前何境不菩提。毋劳九品忆莲台，也莫栖栖代世哀。一念不生真体净，圆通大士应声来。莫把尘心惹世尘，阿私十格尚沉沦。那知梵释诸天位，原是灵山九地人。
偶阅楞严作·其一
作者：王世贞
朝代：明

十年难弟未知音，七处征心可见心。何似卷堂聊散去，任他鱼鸟各飞沉。
偶阅楞严作·其三
作者：王世贞
朝代：明

毋劳九品忆莲台，也莫栖栖代世哀。一念不生真体净，圆通大士应声来。
偶阅楞严作·其二
作者：王世贞
朝代：明

莲花采去觅淤泥，觌面张拳转更迷。了得本来无染意，眼前何境不菩提。
偶阅楞严作·其四
作者：王世贞
朝代：明

莫把尘心惹世尘，阿私十格尚沉沦。那知梵释诸天位，原是灵山九地人。
偶题
作者：王世贞
朝代：明

一缕沈烟袅碧虚，五千言是读残书。亦知终日无凡事，祗恐凡情未破除。
偶题
作者：王世贞
朝代：明

一间茅屋足沈沦，无那虚名转趁身。记得松风陶氏阁，玉书先下扫除人。十里香烟夹路岐，少年争草步虚词。不知天上原无用，只礼身中一字师。
偶题
作者：王世贞
朝代：明

女郎山头石，新妇矶边水。欲吐阳台云，徘徊傍谁起。
偶题
作者：王世贞
朝代：明

抛却功名事上真，名根犹自惹凡尘。怪来人鸟宫中客，多是羲皇向上人。平生不拟作裴休，见有遗书好拨愁。拨得一行黄蘖字，何须更访赤松游。
偶题
作者：王世贞
朝代：明

许由能乞万乘身，归卧箕山天地新。过宿翻为窃屦客，饮流仍遇弃瓢人。
偶题
作者：王世贞
朝代：明

转目风尘色，人间睥睨过。官贫为具少，儿病检方多。时论俱戎马，乡心几薜萝。毋劳问推毂，吾意亦从它。案牍吾何厌，形骸久就拘。聊因对樽酒，相与得须臾。宦路皆先达，诗名岂病夫。乞归犹未敢，清梦或江湖。
偶题·其一
作者：王世贞
朝代：明

一间茅屋足沈沦，无那虚名转趁身。记得松风陶氏阁，玉书先下扫除人。
偶题·其一
作者：王世贞
朝代：明

抛却功名事上真，名根犹自惹凡尘。怪来人鸟宫中客，多是羲皇向上人。
偶题·其一
作者：王世贞
朝代：明

转目风尘色，人间睥睨过。官贫为具少，儿病检方多。时论俱戎马，乡心几薜萝。毋劳问推毂，吾意亦从它。
偶题·其二
作者：王世贞
朝代：明

十里香烟夹路岐，少年争草步虚词。不知天上原无用，只礼身中一字师。
偶题·其二
作者：王世贞
朝代：明

平生不拟作裴休，见有遗书好拨愁。拨得一行黄蘖字，何须更访赤松游。
偶题·其二
作者：王世贞
朝代：明

案牍吾何厌，形骸久就拘。聊因对樽酒，相与得须臾。宦路皆先达，诗名岂病夫。乞归犹未敢，清梦或江湖。
偶题小园
作者：王世贞
朝代：明

今宵高枕处，白石含青萝。人喧虽稍息，鸟声其奈何。萝薜长自衣，桃梅犹未色。唯有东风来，悠然酒中得。
偶题小园·其一
作者：王世贞
朝代：明

今宵高枕处，白石含青萝。人喧虽稍息，鸟声其奈何。
偶题小园·其二
作者：王世贞
朝代：明

萝薜长自衣，桃梅犹未色。唯有东风来，悠然酒中得。
偶题小斋
作者：王世贞
朝代：明

事念了无涉，起居初有恒。佛书閒自展，何肉久堪憎。铃阁栖禅观，辕门坐老僧。多惭少年日，绮语任冯陵。
傅令治吴有神君称而风流文采又复称是迩者解张将军子予厄折节顾山人山甫相与结词酒欢张之怀德顾之徇知欲以不谷一言蔽之难矣谊不可却聊成短歌一章以志区区
作者：王世贞
朝代：明

春风淡沲半吴城，城西长官湖水清。只知百里应列宿，那晓傅令箕星精。文章不独工制锦，刀笔往往新发硎。脱骖仍礼越石父，停骑先过夷门嬴。二生亦是千金士，一老明农一胥靡。乍逢拂拭令心折，自古贤豪为名使。义声但拟归国相，侠血何烦报公子。老夫岂有隋侯珠，聊为二生效区区。愿君呜玉趋天都，惊人按劾如长虞。吾不学吾宗痴骠骑，一事不了笑人痴。君其了却公家事，然后征逐高阳儿。
傅伯雅园亭杜鹃花二绝
作者：王世贞
朝代：明

百花争向傅亭开，独有妖红最后栽。不是锦江新样锦，蜀妃魂挟楚云来。倦来真觉浪游非，愁见红英涴素衣。若道此花真解语，也应相唤不如归。
傅伯雅园亭杜鹃花二绝·其一
作者：王世贞
朝代：明

百花争向傅亭开，独有妖红最后栽。不是锦江新样锦，蜀妃魂挟楚云来。
傅伯雅园亭杜鹃花二绝其二
作者：王世贞
朝代：明
体裁：七言绝句

倦来真觉浪游非，愁见红英涴素衣。若道此花真解语，也应相唤不如归。
傅公瑕携丽人梅花新居贻书自辨而诗有晚得新交萼绿华语盖指梅也且索和章赋此驳之并用志嘲
作者：王世贞
朝代：明

见说新居傍若耶，时过莲女鬓如鸦。纵令解赠金条脱，未必真逢萼绿华。为雨为云终属梦，非空非色向谁夸。道人也住梅花屋，纸帐疏棂月影斜。
傅司理母守节
作者：王世贞
朝代：明

握手无存没，遗孤自始终。此生唯泣鹄，不死为丸熊。玉貌先年毁，冰心后日融。天留素机月，人诵柏舟风。太史诗垂采，仙郎籍已通。事归彤管上，名在紫泥中。隽箸时堪进，潘舆乐未穷。请看臣向传，能复几人同。
傍广心池为敛霏亭与振屧廊相对
作者：王世贞
朝代：明

夕景无不佳，此亭有余姿。紫翠在诸峰，回光弄涟漪。倦鸟将趋宿，犹复念渴饥。鯈鱼惊隙照，群跃不支持。虽尔近昏黄，呼酒且自怡。为乐当迟暮，兹意将告谁。
僧明智自吴明卿所来将谒海东补陀大士赠之得二首
作者：王世贞
朝代：明

汝从下雉来，欲作补陀参。风波了无际，惟有天蔚蓝。不知圆通老，道场在汝耳。一夜海潮音，我闻亦如是。
僧明智自吴明卿所来将谒海东补陀大士赠之得二首·其一
作者：王世贞
朝代：明

汝从下雉来，欲作补陀参。风波了无际，惟有天蔚蓝。
僧明智自吴明卿所来将谒海东补陀大士赠之得二首·其二
作者：王世贞
朝代：明

不知圆通老，道场在汝耳。一夜海潮音，我闻亦如是。
元夕雨过杨开府作
作者：王世贞
朝代：明

今年元夕饶风雨，即有清樽兴未孤。不夜烟花长自合，先春火树忽全敷。中天月避银灯吐，高阁寒催玉漏徂。总为将军愁醉尉，野夫那怕李金吾。
元日探梅前坞得数枝作
作者：王世贞
朝代：明

条风煦元正，令我宽眉头。偶成探梅句，遂作探梅游。舍策凭小僮，柱颊枉前丘。一点两点疏，千枝万枝稠。目境固有殊，会心并悠悠。行人且莫折，留媚我清幽。
元日日有食之雨不见
作者：王世贞
朝代：明

日蚀王正朔，千山一雨蒙。人间今不见，天上岂应同。汉署惭宣疏，尧都想羿弓。向来闻左史，曾纪善言功。
元日早朝
作者：王世贞
朝代：明

九霄鱼钥下层关，炬火俄分豹尾班。宫阙香浮吹淡荡，液池冰合锁潺湲。充仪未展含元殿，献寿遥传万岁山。敢道去天身尺五，侍臣犹自望龙颜。
元日试笔
作者：王世贞
朝代：明

朝来四十俄加一，懒散归人傍俗过。地僻中原春雪少，时清吾党岁星多。年光似觉偏湖海，物色那能到薜萝。回首旧游饶感慨，五侯骄马自鸣珂。
元日试笔示敬美弟
作者：王世贞
朝代：明

处处峥嵘岁事新，江村元日转愁春。久？梅柳能相负，耐可椒花便剧亲。病起云霞聊借客，穷来天地强称人。相看未有成声意，即使吹篪亦损神。
元日试笔示敬美弟
作者：王世贞
朝代：明
体裁：七言律诗

处处峥嵘岁事新，江村元日转愁春。久�梅柳能相负，耐可椒花便剧亲。病起云霞聊借客，穷来天地强称人。相看未有成声意，即使吹篪亦损神。
元瑞计偕过吴入访弇中留饮有赠
作者：王世贞
朝代：明

日予欲无言，吟咏亦随废。塞耳空谷中，足音胡然至。之子匪俗欢，夙昔申末契。掩关二载余，日与黄卷对。卤莽一世眸，宰落千古事。圣主御明堂，汝乃随计吏。应门故所习，踉跄手其刺。一见肝胆披，软语若相媚。中厨出旨酒，亦复饶异味。鸾刀缕黄颔，雕盘饤朱柿。秋色在芙蓉，客醒主已醉。四坐且勿惊，见有此人未。但诵子虚篇，何待杨得意。
元驭学士于新观种花挑野菜前后戏呈得十二首
作者：王世贞
朝代：明

白白红红几树斜，清溪一曲水如霞。不须牙版标名字，看着应呼学士花。一蕊须头一佛圆，供时长在梵王前。远公未晓西归意，亲凿方池种白莲。仲冬朔日仙蜕回，丛桂凌霜特地开。莫笑净名居士病，前身金粟老如来。墙阴马鬣秃于童，眼看桃花树树红。春色纵归犹未辨，与君相对试霜风。舞蝶双萦小玉团，殿他春事耐他残。道人香色元无住，偶尔闻呼绿牡丹。三月行尽春光微，欲觅飞花无可飞。高下川原诸草树，也能将绿染人衣。野菜经春百味新，长镵一柄便周身。首阳薇蕨元何限，始解夷齐未尽贫。一丛新竹迸龙鳞，微雨仍惊玉菌新。乞得维摩香积饭，午斋先供两闲人。五月五日坐东篱，忽有黄花抽数枝。呼杯恐失醒累意，不饮生教醉令嗤。昙阳庵东积水多，僧来商略种新荷。鸡头菱角亦堪可，奈此一碧玻璃何。六月十八阳侯狂，老树草偃蛙窥床。老夫拥被卧三夕，竟有红日翔扶桑。瀼瀼湛露柏间垂，色胜醍醐味胜饴。见说华池元自有，可烦天上借璚枝。
元驭学士于新观种花挑野菜前后戏呈得十二首·其一
作者：王世贞
朝代：明

白白红红几树斜，清溪一曲水如霞。不须牙版标名字，看着应呼学士花。
元驭学士于新观种花挑野菜前后戏呈得十二首·其七
作者：王世贞
朝代：明

野菜经春百味新，长镵一柄便周身。首阳薇蕨元何限，始解夷齐未尽贫。
元驭学士于新观种花挑野菜前后戏呈得十二首·其三
作者：王世贞
朝代：明

仲冬朔日仙蜕回，丛桂凌霜特地开。莫笑净名居士病，前身金粟老如来。
元驭学士于新观种花挑野菜前后戏呈得十二首·其九
作者：王世贞
朝代：明

五月五日坐东篱，忽有黄花抽数枝。呼杯恐失醒累意，不饮生教醉令嗤。
元驭学士于新观种花挑野菜前后戏呈得十二首·其二
作者：王世贞
朝代：明

一蕊须头一佛圆，供时长在梵王前。远公未晓西归意，亲凿方池种白莲。
元驭学士于新观种花挑野菜前后戏呈得十二首·其五
作者：王世贞
朝代：明

舞蝶双萦小玉团，殿他春事耐他残。道人香色元无住，偶尔闻呼绿牡丹。
元驭学士于新观种花挑野菜前后戏呈得十二首·其八
作者：王世贞
朝代：明

一丛新竹迸龙鳞，微雨仍惊玉菌新。乞得维摩香积饭，午斋先供两闲人。
元驭学士于新观种花挑野菜前后戏呈得十二首·其六
作者：王世贞
朝代：明

三月行尽春光微，欲觅飞花无可飞。高下川原诸草树，也能将绿染人衣。
元驭学士于新观种花挑野菜前后戏呈得十二首·其十
作者：王世贞
朝代：明

昙阳庵东积水多，僧来商略种新荷。鸡头菱角亦堪可，奈此一碧玻璃何。
元驭学士于新观种花挑野菜前后戏呈得十二首·其十一
作者：王世贞
朝代：明

六月十八阳侯狂，老树草偃蛙窥床。老夫拥被卧三夕，竟有红日翔扶桑。
元驭学士于新观种花挑野菜前后戏呈得十二首·其十二
作者：王世贞
朝代：明

瀼瀼湛露柏间垂，色胜醍醐味胜饴。见说华池元自有，可烦天上借璚枝。
元驭学士于新观种花挑野菜前后戏呈得十二首·其四
作者：王世贞
朝代：明

墙阴马鬣秃于童，眼看桃花树树红。春色纵归犹未辨，与君相对试霜风。
元驭宗伯留赏菊忽有紫牡丹一株异而赋之
作者：王世贞
朝代：明

学士银鱼焚不迟，居然陶令傍东篱。谁云晚节无三友，忽许天香借一枝。赐紫独应夸彩服，配黄双可荐金卮。知公大是春秋笔，能遣风光并此时。
元驭阁老将北上要余于野次言别得二章
作者：王世贞
朝代：明

相印非时授，天书特地临。一鳌堪立极，万象想为霖。众讶商岩梦，吾知颍水心。恋从乌鸟剧，愁向鹡鸰深。朝市安从美，山林老亦侵。莫教男子泪，容易便沾襟。拜命金瓯贵，征车竹使专。共迎丞相旆，还是孝廉船。应象三台外，降心一叟前。尧天从汝阔，佛日傍吾偏。取适难为境，贪闲亦碍禅。报君从此后，随分太平年。
元驭阁老将北上要余于野次言别得二章·其一
作者：王世贞
朝代：明

相印非时授，天书特地临。一鳌堪立极，万象想为霖。众讶商岩梦，吾知颍水心。恋从乌鸟剧，愁向鹡鸰深。朝市安从美，山林老亦侵。莫教男子泪，容易便沾襟。
元驭阁老将北上要余于野次言别得二章·其二
作者：王世贞
朝代：明

拜命金瓯贵，征车竹使专。共迎丞相旆，还是孝廉船。应象三台外，降心一叟前。尧天从汝阔，佛日傍吾偏。取适难为境，贪闲亦碍禅。报君从此后，随分太平年。
先师移龛日忽已三周晨兴作供感叹有述
作者：王世贞
朝代：明

昔在岁庚辰，仲冬月二吉。于时自徐墓，少女风转疾。冒雨扶师龛，仓皇以身衵。密羃无际云，熹微露隙日。倏尔四垂净，荧然一星出。千旌斗缤沓，万户奏芬苾。师龛既已奠，余亦宁耳室。虽谢衾枕殢，而多笔研役。厌事事转多，问心心或轶。良友多中溃，竖子时见嫉。三载俄已周，所得无一实。夜雪射晶荧，晨霞吐鲜霱。彷佛灵驾过，能无内惭怵。更矢蹈海言，仰希出世术。将从咫尺地，泛扫万缘毕。
先月亭
作者：王世贞
朝代：明

呼尊欲缓暮天愁，忽有金波潋滟浮。总为西亭最先得，清光一抹露山头。
先月亭后拥竹前俯广心潭
作者：王世贞
朝代：明

初日固自雄，不如初月色。诸岭犹黯■，此亭最先得。微辉现眉宇，潜颖窥间隙。丛筱玉破碎，澄波金融液。呼杯一受之，晶荧若珠珀。使我肺腑间，廓如广寒宅。
克懋藏于鳞卷后
作者：王世贞
朝代：明

只字能令白雪高，银钩数纸不辞劳。青箱欲鐍应须鐍，闻道人间购凤毛。
兖州道中怀古
作者：王世贞
朝代：明

身世竟何限，劳劳嗟此行。云为天地色，山阅古今名。慷慨齐三士，栖迟鲁两生。不归吾岂敢，即死向谁明。
入东林精舍
作者：王世贞
朝代：明

晨色悬抗旌，流泉徇扶藜。贪看香垆曙，忽已过虎溪。古树绣上方，荒草掩前阶。屈戍蔓蟏蛸，军持跃醯鸡。寻胜冀获新，探往浩无倪。昔希遗民誓，永怀尘外栖。今憩东林轨，犹恋区中迷。悔濯当自今，赏愧庶无睽。
入临皇太子
作者：王世贞
朝代：明

蓟北逢春尽，千门积雪多。忽闻俱痛哭，竟已接讴歌。月隐中峰岳，星摧幼海波。可如王子晋，骑鹤一来过。
入南屏山路
作者：王世贞
朝代：明

一入南屏路，悠然与世疏。游人柳枝曲，禅客藕花居。暖气催鸣蛤，泉声跳伏鱼。双壶挂篮笋，佳处莫教虚。
入太行遇风雨回望中原即景有述
作者：王世贞
朝代：明

百盘天益孟门雄，赵魏山川指掌中。一柱雨缭穿落日，千岩云脚断回风。黄龙倒挟河流上，白马俄惊练影空。自是壮游尊驭在，不将愁向阮车穷。
入小祗林门至此君轩穿竹径度清凉界梵生桥达藏经阁
作者：王世贞
朝代：明

衡门枕游径，往往严扃鐍。中有小年日，不与俗客说。幽亭抱修篁，三垂碧于玦。残阳过林表，余映散琐屑。长者所布金，苍苔互明灭。径穷胜自出，地转天亦豁。白榆荫银河，恍疑梵王设。穹阁树杪呈，二藏各安列。空王本不空，苦县有真悦。余本一蠹鱼，安能不自役。
入弇州园北抵小祗林西抵知津桥而止
作者：王世贞
朝代：明

维东有萧寺，澄潭面若镜。步武稍逶迤，林香发幽兴。荼蘼组春玩，橘柚文秋饤。祗林未易攀，仙源或堪侦。胎禽引圆吭，万树窍相应。游履自麇集，毋劳开蒋径。
入林屋洞天不能竟有述
作者：王世贞
朝代：明

林屋第九天，中藏万金庭。北穿丈人峰，西达蛾眉陉。垂滋结乳玉，穿㙧散空青。㟏岈藏石门，噌吰吐神钲。是时秋始暮，积潦尚澄盈。虽负褰裳勇，踝击中不胜。迩惭孺子托，远愧灵威生。誓欲偕青童，飙轮探窈冥。千载灵文出，圣治冀可徵。
入林屋洞天不能竟有述
作者：王世贞
朝代：明
体裁：古风

林屋第九天，中藏万金庭。北穿丈人峰，西达蛾眉陉。垂滋结乳玉，穿塯散空青。㟏岈藏石门，噌吰吐神钲。是时秋始暮，积潦尚澄盈。虽负褰裳勇，踝击中不胜。迩惭孺子托，远愧灵威生。誓欲偕青童，飙轮探窈冥。千载灵文出，圣治冀可徵。
入秋无事案头偶有纸笔随意辄书如风扫华不伦不理故曰杂题
作者：王世贞
朝代：明

事在名教中，理在名教外。事理两无涉，于中得自在。上智与狂愚，俱能夺造化。唯有中根人，随缘作荣谢。东林咫尺地，陶然四方乐。却笑柴桑翁，断酒有何恶。阿难纵强记，何如周利盘。伽陀无一句，调息入泥丸。快如久系人，忽遘独角赦。不作谢临川，矫首白莲社。一把茅盖头，两盂陈脱粟。笑杀顶生王，到了不知足。使我自识我，何能遽如此。我为知己生，古为知己死。阿母偶一来，罗刹长伴汝。何意晚对人，神仙皆妄语。千金蓄稚鼎，万金买良药。未必悬鹑子，翻恋人间乐。剑客学神仙，十年不敢试。除却小有天，能无不平事。西有华胥国，北有拘卢州。那堪此中住，耐可少时游。十三十八月，清光濯毛发。真境苟不亏，从人指圆缺。秋声不解愁，偶叶愁人意。任使将愁来，无愁与相会。黄鹄毋爱饱，那怕人间网。不夸羽翼长，但夸天地广。大毁弥天来，今生夙生事。差胜买虚名，尸居长抱愧。人生贵六尺，借汝成不朽。炼得身外身，此身亦刍狗。铁色阎摩门，乃入昙谟最。所以阿兰那，空生独三昧。百幻葛孝先，犹云拙用身。我但皮肤尽，湛然唯一真。学士爱栽花，花开笑老我。何如郭四朝，良常种五果。中黄恋世乐，西域劳仙职。快哉吕子华，方台寄幽迹。天门无限好，却莫忘人间。度了众生后，丹元才放闲。火枣侑神梨，金浆调玉醴。但与许道士，不与许长史。昔有郭崇子，誉雠愧雠死。德报固宽身，直斯可以已。调达丈五身，劫火烧不息。一生无所为，与佛作功德。赵州柏树子，强半嫌人死。脱得葛藤缠，走入齑瓮里。宗门伎俩尽，支离作曹洞。何似无心人，棒渴两不用。达磨三遇毒，夫岂流支意。大道宁有町，并行不相悖。虽云却五辛，段食犹自宽。要和禅悦味，不在欢喜丸。纵无香积饭，不爱重思稻。天浆但入唇，人生何用饱。出家夙世缘，抛官丈夫事。合眼四十年，裁能识吾弟。
入秋无事案头偶有纸笔随意辄书如风扫华不伦不理故曰杂题·其一
作者：王世贞
朝代：明

事在名教中，理在名教外。事理两无涉，于中得自在。
入秋无事案头偶有纸笔随意辄书如风扫华不伦不理故曰杂题·其七
作者：王世贞
朝代：明

使我自识我，何能遽如此。我为知己生，古为知己死。
入秋无事案头偶有纸笔随意辄书如风扫华不伦不理故曰杂题·其三
作者：王世贞
朝代：明

东林咫尺地，陶然四方乐。却笑柴桑翁，断酒有何恶。
入秋无事案头偶有纸笔随意辄书如风扫华不伦不理故曰杂题·其三十
作者：王世贞
朝代：明

出家夙世缘，抛官丈夫事。合眼四十年，裁能识吾弟。
入秋无事案头偶有纸笔随意辄书如风扫华不伦不理故曰杂题·其九
作者：王世贞
朝代：明

千金蓄稚鼎，万金买良药。未必悬鹑子，翻恋人间乐。
入秋无事案头偶有纸笔随意辄书如风扫华不伦不理故曰杂题·其二
作者：王世贞
朝代：明

上智与狂愚，俱能夺造化。唯有中根人，随缘作荣谢。
入秋无事案头偶有纸笔随意辄书如风扫华不伦不理故曰杂题·其二十
作者：王世贞
朝代：明

中黄恋世乐，西域劳仙职。快哉吕子华，方台寄幽迹。
入秋无事案头偶有纸笔随意辄书如风扫华不伦不理故曰杂题·其二十一
作者：王世贞
朝代：明

天门无限好，却莫忘人间。度了众生后，丹元才放闲。
入秋无事案头偶有纸笔随意辄书如风扫华不伦不理故曰杂题·其二十七
作者：王世贞
朝代：明

达磨三遇毒，夫岂流支意。大道宁有町，并行不相悖。
入秋无事案头偶有纸笔随意辄书如风扫华不伦不理故曰杂题·其二十三
作者：王世贞
朝代：明

昔有郭崇子，誉雠愧雠死。德报固宽身，直斯可以已。
入秋无事案头偶有纸笔随意辄书如风扫华不伦不理故曰杂题·其二十九
作者：王世贞
朝代：明

纵无香积饭，不爱重思稻。天浆但入唇，人生何用饱。
入秋无事案头偶有纸笔随意辄书如风扫华不伦不理故曰杂题·其二十二
作者：王世贞
朝代：明

火枣侑神梨，金浆调玉醴。但与许道士，不与许长史。
入秋无事案头偶有纸笔随意辄书如风扫华不伦不理故曰杂题·其二十五
作者：王世贞
朝代：明

赵州柏树子，强半嫌人死。脱得葛藤缠，走入齑瓮里。
入秋无事案头偶有纸笔随意辄书如风扫华不伦不理故曰杂题·其二十八
作者：王世贞
朝代：明

虽云却五辛，段食犹自宽。要和禅悦味，不在欢喜丸。
入秋无事案头偶有纸笔随意辄书如风扫华不伦不理故曰杂题·其二十六
作者：王世贞
朝代：明

宗门伎俩尽，支离作曹洞。何似无心人，棒渴两不用。
入秋无事案头偶有纸笔随意辄书如风扫华不伦不理故曰杂题·其二十四
作者：王世贞
朝代：明

调达丈五身，劫火烧不息。一生无所为，与佛作功德。
入秋无事案头偶有纸笔随意辄书如风扫华不伦不理故曰杂题·其五
作者：王世贞
朝代：明

快如久系人，忽遘独角赦。不作谢临川，矫首白莲社。
入秋无事案头偶有纸笔随意辄书如风扫华不伦不理故曰杂题·其八
作者：王世贞
朝代：明

阿母偶一来，罗刹长伴汝。何意晚对人，神仙皆妄语。
入秋无事案头偶有纸笔随意辄书如风扫华不伦不理故曰杂题·其六
作者：王世贞
朝代：明

一把茅盖头，两盂陈脱粟。笑杀顶生王，到了不知足。
入秋无事案头偶有纸笔随意辄书如风扫华不伦不理故曰杂题·其十
作者：王世贞
朝代：明

剑客学神仙，十年不敢试。除却小有天，能无不平事。
入秋无事案头偶有纸笔随意辄书如风扫华不伦不理故曰杂题·其十一
作者：王世贞
朝代：明

西有华胥国，北有拘卢州。那堪此中住，耐可少时游。
入秋无事案头偶有纸笔随意辄书如风扫华不伦不理故曰杂题·其十七
作者：王世贞
朝代：明

铁色阎摩门，乃入昙谟最。所以阿兰那，空生独三昧。
入秋无事案头偶有纸笔随意辄书如风扫华不伦不理故曰杂题·其十三
作者：王世贞
朝代：明

秋声不解愁，偶叶愁人意。任使将愁来，无愁与相会。
入秋无事案头偶有纸笔随意辄书如风扫华不伦不理故曰杂题·其十九
作者：王世贞
朝代：明

学士爱栽花，花开笑老我。何如郭四朝，良常种五果。
入秋无事案头偶有纸笔随意辄书如风扫华不伦不理故曰杂题·其十二
作者：王世贞
朝代：明

十三十八月，清光濯毛发。真境苟不亏，从人指圆缺。
入秋无事案头偶有纸笔随意辄书如风扫华不伦不理故曰杂题·其十五
作者：王世贞
朝代：明

大毁弥天来，今生夙生事。差胜买虚名，尸居长抱愧。
入秋无事案头偶有纸笔随意辄书如风扫华不伦不理故曰杂题·其十八
作者：王世贞
朝代：明

百幻葛孝先，犹云拙用身。我但皮肤尽，湛然唯一真。
入秋无事案头偶有纸笔随意辄书如风扫华不伦不理故曰杂题·其十六
作者：王世贞
朝代：明

人生贵六尺，借汝成不朽。炼得身外身，此身亦刍狗。
入秋无事案头偶有纸笔随意辄书如风扫华不伦不理故曰杂题·其十四
作者：王世贞
朝代：明

黄鹄毋爱饱，那怕人间网。不夸羽翼长，但夸天地广。
入秋无事案头偶有纸笔随意辄书如风扫华不伦不理故曰杂题·其四
作者：王世贞
朝代：明

阿难纵强记，何如周利盘。伽陀无一句，调息入泥丸。
入黄州
作者：王世贞
朝代：明

青衫曳地行，双眼鼻端看。此岂玩世人，怜为世人玩。
八哀篇 其一 陆征士治
作者：王世贞
朝代：明

叔平少侠游，秉志乃自纯。丹青虽余事，亦足走世人。种菊支硎傍，不与俗客亲。挟余两洞庭，一一貌其真。墓草渐已宿，其迹犹若新。
八哀篇 其七 顾山人圣之
作者：王世贞
朝代：明

季狂为诸生，避仇夜中走。自诧伧颊雄，不操吴音久。颇鲜鳞甲腹，仅余雌黄口。大历元和间，纵横无不有。归骨闽天长，遗编知在否。
八哀篇 其三 文学正嘉
作者：王世贞
朝代：明

休承名家后，无所不具体。既衍子墨流，复工丹青理。晚节始挂冠，余映被桑梓。客携问奇酒，门多乞言轨。八十而委化，翕然称趾美。
八哀篇 其二 彭征士年
作者：王世贞
朝代：明

孔嘉丽文辞，耿介独天赋。脱屣公车门，掩鼻平津府。与余虽晚遇，阔达成尔汝。酒德时温然，令人感叔度。每愧墓中言，未足昭千古。
八哀篇 其五 陆尚宝师道
作者：王世贞
朝代：明

陆公昔射策，天子异其对。世路方易工，悠然成孤退。折节酬古欢，畅情在游艺。既成一家言，聊滋暮年味。凤德匪遽衰，鸿心终何异。
八哀篇 其八 钱布衣谷
作者：王世贞
朝代：明

叔宝事丹青，往往得其意。虽游文翁门，厥祢繇沈氏。藏书盈万卷，一一手铨次。伏枕归婴儿，毋亦造物忌。生亦无异人，死还知汝异。
八哀篇 其六 黄山人姬水
作者：王世贞
朝代：明

淳父负奇癖，形骸更土木。伤时伯鸾噫，感遇嗣宗哭。呕心一锦囊，瑰丽时自足。霏霏吐屑金，宛宛成叶玉。岂不悟千秋，眼底怨局促。
八哀篇 其四 陈方伯鎏
作者：王世贞
朝代：明

子兼性坦陀，友余实忘年。岂乏一世用，沈冥文酒间。上书谢不任，归耕太湖田。右伯亦已尊，家具尚萧然。至今绰楔表，蛟龙郁相缠。
八哀篇·陆征士治
作者：王世贞
朝代：明

叔平少侠游，秉志乃自纯。丹青虽余事，亦足走世人。种菊支硎傍，不与俗客亲。挟余两洞庭，一一貌其真。墓草渐已宿，其迹犹若新。孔嘉丽文辞，耿介独天赋。脱屣公车门，掩鼻平津府。与余虽晚遇，阔达成尔汝。酒德时温然，令人感叔度。每愧墓中言，未足昭千古。休承名家后，无所不具体。既衍子墨流，复工丹青理。晚节始挂冠，余映被桑梓。客携问奇酒，门多乞言轨。八十而委化，翕然称趾美。子兼性坦陀，友余实忘年。岂乏一世用，沈冥文酒间。上书谢不任，归耕太湖田。右伯亦已尊，家具尚萧然。至今绰楔表，蛟龙郁相缠。陆公昔射策，天子异其对。世路方易工，悠然成孤退。折节酬古欢，畅情在游艺。既成一家言，聊滋暮年味。凤德匪遽衰，鸿心终何异。淳父负奇癖，形骸更土木。伤时伯鸾噫，感遇嗣宗哭。呕心一锦囊，瑰丽时自足。霏霏吐屑金，宛宛成叶玉。岂不悟千秋，眼底怨局促。季狂为诸生，避仇夜中走。自诧伧颊雄，不操吴音久。颇鲜鳞甲腹，仅余雌黄口。大历元和间，纵横无不有。归骨闽天长，遗编知在否。叔宝事丹青，往往得其意。虽游文翁门，厥祢繇沈氏。藏书盈万卷，一一手铨次。伏枕归婴儿，毋亦造物忌。生亦无异人，死还知汝异。
八月十五夜济宁池亭别子与
作者：王世贞
朝代：明

月自中秋满，人从此会离。由来最圆夜，翻是欲亏时。玉魄斜穿树，金波细溢卮。清光转应好，脉脉待看谁。
八月十八日观潮季生所潮不甚涨而饮甚适有作
作者：王世贞
朝代：明

雪山东控海门流，望里微茫迥更愁。八月虚传枚叔赋，千年欲散伍胥雠。干云彩鹢帆徐展，夹浦朱帘雨尽收。唯有汪伦偏解我，还将水调按歌头。
八月十六日携酒高坐寺同郭道人次父王山人承父孙山人齐之徐司理茂吴邹学宪彦吉梅茂才禹金凡七人分韵余得南字
作者：王世贞
朝代：明

鹫宫高踞凤城南，半入杉松暝色酣。杯底应徐无俗韵，坐中殷许有清谈。新蟾似尼严谯漏，倦鸟疑催俗客骖。莲社故应饶野服，竹林吾总愧朝簪。
八月抵魏中恰计旧游之日满一纪矣为之兴叹
作者：王世贞
朝代：明

八月丙辰吾使魏，戊辰兹夕月仍看。穷愁雪暗侵双鬓，懒病天催寄一官。屈指旧游人渐减，拊心归计路仍难。淇园脩竹刊垂尽，儗向何方选钓竿。
八音·宫怨
作者：王世贞
朝代：明

金屋疏桐长信秋，迷离屈戍片萤流。石栏凝露芙蓉冷，纨扇辞飙彩凤愁。丝徵肉奏明月开，閒庭徙倚泪潜揩。竹宫祠罢拳姬进，桂棹歌停掌伎来。匏瓜茕茕望织女，箕斗无浆酒星苦。土鼓长吞弃后声，冰簧自咽愁中语。革故迎新如转丸，故人善愁新善欢。木难元是千金买，不作珊瑚一分看。
公实能数学未许予上寿也书此自解
作者：王世贞
朝代：明

聊寻攴覆者，何日尽予年。万事俱人后，那能此独先。汝云无蔡泽，吾道岂彭篯。不见青门土，千秋谁更贤。
公瑕为余书道德经戏谢
作者：王世贞
朝代：明

昙？村头夜雷雨，敕取真文向天去。天上唯贪逸少书，人间岂断伯阳语。周郎妙摄山阴魂，一扫重睹五千言。厌说笼鹅成故事，揖余袖手返吴门。
公瑕为余书道德经戏谢
作者：王世贞
朝代：明
体裁：古风

昙�村头夜雷雨，敕取真文向天去。天上唯贪逸少书，人间岂断伯阳语。周郎妙摄山阴魂，一扫重睹五千言。厌说笼鹅成故事，揖余袖手返吴门。
公瑕先生在白下两月许别去得四绝句送之皆实际语也
作者：王世贞
朝代：明

长干一万家，半是君题壁。欲赠草书歌，惭余非李白。同是金陵客，君归我不归。江头一延颈，悔杀是朝衣。尔卖梅花庄，我冷芙蓉墅。乐处不得归，归即无乐处。念汝西河戚，身罹隔谷悲。人生缺陷地，同是白头时。
公瑕先生在白下两月许别去得四绝句送之皆实际语也·其一
作者：王世贞
朝代：明

长干一万家，半是君题壁。欲赠草书歌，惭余非李白。
公瑕先生在白下两月许别去得四绝句送之皆实际语也·其三
作者：王世贞
朝代：明

尔卖梅花庄，我冷芙蓉墅。乐处不得归，归即无乐处。
公瑕先生在白下两月许别去得四绝句送之皆实际语也·其二
作者：王世贞
朝代：明

同是金陵客，君归我不归。江头一延颈，悔杀是朝衣。
公瑕先生在白下两月许别去得四绝句送之皆实际语也·其四
作者：王世贞
朝代：明

念汝西河戚，身罹隔谷悲。人生缺陷地，同是白头时。
六月尽立秋安庆道中
作者：王世贞
朝代：明

七月明朝是，孤舟病客非。秋争一夜早，暑可片时归。怯引青菱镜，衰耽白苧衣。谁能作桐叶，取次便先飞。
六送桢伯于城西关
作者：王世贞
朝代：明

毋轻画省老冯郎，带銙生花艾绶黄。记取他年一奇事，岭南还策汉贤良。
兰溪司谕彭稚修中谗移疾请告轻舟过我山园有赠
作者：王世贞
朝代：明

悠然便幞广文毡，借我祇林片石眠。立骨总看销不尽，病心犹妒捧时妍。一官空傍成羊地，万事今为失马年。若过严滩应有合，古来元自客星偏。
兰谷辞为沈子赋也
作者：王世贞
朝代：明

菀菀谷中兰，习习微风吹。馨香自相媚，焉用傍人知。陋彼灵均子，九畹广见滋。被以大国名，贡之白玉墀。违性离故土，虽贵非所怡。欲识幽人贞，请听兰谷辞。
共戏乐
作者：王世贞
朝代：明

玉烛濙濙调化机，日月寒暑生四时。梁肉美酒合大宴，骨腾肉飞赴流湎。扬袂顺风去若轻，徘徊顾盻若深情。仙仙妙舞乐未央，陛下万寿民悦康。
共戏乐·其一
作者：王世贞
朝代：明

玉烛濙濙调化机，日月寒暑生四时。
共戏乐·其三
作者：王世贞
朝代：明

扬袂顺风去若轻，徘徊顾盻若深情。
共戏乐·其二
作者：王世贞
朝代：明

梁肉美酒合大宴，骨腾肉飞赴流湎。
共戏乐·其四
作者：王世贞
朝代：明

仙仙妙舞乐未央，陛下万寿民悦康。
兴至
作者：王世贞
朝代：明

兴至时拈句，狂吟意颇安。纵稀吾辈赏，不藉众人看。捲席千山暮，垂天列宿寒。茫茫远道思，徙倚坐凭阑。
兵后问讯华师学士山居
作者：王世贞
朝代：明

十年供奉避晨鸡，西掖苔缘学士题。青径总输桃李在，碧山还妒凤凰栖。书成日月私巾屦，业尽乾坤厌鼓鼙。闻道农耕诸稍复，可无兰蕙长春畦。
兵宪王君阳德数过弇山园颇述泉石之美走笔奉寄
作者：王世贞
朝代：明

一壑中年属谢家，祇缘青绂离青霞。衡门过客题衰凤，小队春间驻浣花。已借使君为地主，可无诗句忆天涯。郧江亦号羊公府，卧阁萧条负岁华。
养鹤涧
作者：王世贞
朝代：明

龙华会上仙音鸟，任是青田未许同。肯向远公争卓锡，祇凭支遁一开笼。
兼隐斋
作者：王世贞
朝代：明

为吏复兼隐，吾以名吾斋。昔人解嘲耳，其隐安在哉。
内乡李翁少偕计公车不第遂弃归以长君翰林封顾翁时时称乡贡进士扁舟见访谈诗论世事多感慨不平语于其别也赠之一诗
作者：王世贞
朝代：明

拂袖公车成隐心，玺书元解觅山深。逃名不作唐供奉，得句还称李翰林。老向唾壶翻击节，愁来挟瑟问知音。丹崖丹水春何限，莫忆寻常卖骏金。
再从诸公饮陈常侍别墅
作者：王世贞
朝代：明

小割虒祁地，聊为梓泽园。杯从三雅贵，客有八公尊。膝席宽宾礼，牙盘侈国恩。犹言朱邸俗，揖向栋花村。偶尔朋簪盍，仍劳倒屣迎。斗茶中贵好，赐醴主君情。果取非时味，花多别创名。不论休沐否，省事晓来清。
再从诸公饮陈常侍别墅·其一
作者：王世贞
朝代：明

小割虒祁地，聊为梓泽园。杯从三雅贵，客有八公尊。膝席宽宾礼，牙盘侈国恩。犹言朱邸俗，揖向栋花村。
再从诸公饮陈常侍别墅·其一
作者：王世贞
朝代：明
体裁：五言律诗

小割虒祁地，聊为梓泽园。杯从三雅贵，客有八公尊。膝席宽宾礼，牙盘侈国恩。犹言朱邸俗，揖向楝花村。
再从诸公饮陈常侍别墅·其二
作者：王世贞
朝代：明

偶尔朋簪盍，仍劳倒屣迎。斗茶中贵好，赐醴主君情。果取非时味，花多别创名。不论休沐否，省事晓来清。
再别殿卿时余方有家难
作者：王世贞
朝代：明

河流如易水，日夜荡秋旻。不作登车去，能无恋故人。霜仍飞六月，虹未入三秦。一掬中原泪，难从握手论。
再同二公登雨花台仍用花字
作者：王世贞
朝代：明

高坐同支许，清言胜永嘉。忽秾平野色，犹似讲坛花。岸帻和风狎，移床返照斜。将何消酩酊，乞得老僧茶。
再呈袁公二首
作者：王世贞
朝代：明

一时同被命，两疏各祈归。白发宁论是，青山可见非。看君眠处稳，愧我战余肥。何物酬知己，倾筐有蕨薇。长者先投客，鲰生敢自禁。拂衣吾辈事，推毂古人心。何胤辞偏巧，樊英隐未深。三山名胜地，或谓可浮沉。
再呈袁公二首·其一
作者：王世贞
朝代：明

一时同被命，两疏各祈归。白发宁论是，青山可见非。看君眠处稳，愧我战余肥。何物酬知己，倾筐有蕨薇。
再呈袁公二首·其二
作者：王世贞
朝代：明

长者先投客，鲰生敢自禁。拂衣吾辈事，推毂古人心。何胤辞偏巧，樊英隐未深。三山名胜地，或谓可浮沉。
再寄介征司农时家弟已定交矣
作者：王世贞
朝代：明

漳江天尽尺书来，茂苑人惊匹练开。可是已经平子目，谁能不惜孝标才。冥鸿失序犹堪矫，黄鸟迁乔且莫哀。他日单车追入洛，迟君携手阖闾台。
再寄答胡元瑞且邀相过二章
作者：王世贞
朝代：明

飘然年少弃繻生，每出新篇令我惊。一字风云争吐气，千秋日月破藏名。无奇寂寞甘扬阁，有好嵯峨必汉京。五子见来今已尽，那能白眼向时英。不独文章冠盛时，雅闻姑射并风姿。酬君一案非青玉，寄我诸篇并色丝。清节异时隃乃父，中庸今日亦吾师。莫夸终古神交在，所见俱应胜所知。
再寄答胡元瑞且邀相过二章·其一
作者：王世贞
朝代：明

飘然年少弃繻生，每出新篇令我惊。一字风云争吐气，千秋日月破藏名。无奇寂寞甘扬阁，有好嵯峨必汉京。五子见来今已尽，那能白眼向时英。
再寄答胡元瑞且邀相过二章·其二
作者：王世贞
朝代：明

不独文章冠盛时，雅闻姑射并风姿。酬君一案非青玉，寄我诸篇并色丝。清节异时隃乃父，中庸今日亦吾师。莫夸终古神交在，所见俱应胜所知。
再游凤台园
作者：王世贞
朝代：明

平台寂寂隐长堤，羞听舆歌及凤兮。二水三山那在眼，病梧衰竹不成栖。芟藤诘曲通新径，洗石摩娑见旧题。翻恨大言唐李白，令人疑杀白门西。
再游天池诸山
作者：王世贞
朝代：明

十年三踏天池路，路转峰回胜自知。树老寒暄无异色，山深向背有馀姿。寺当托钵分斋候，僧是闻钟出定时。大好忘言领秋兴，笋舆松影夕阳移。
再游灵岩寺十二韵
作者：王世贞
朝代：明

为舍祗园竹，名山结愿偏。登临恍初地，徙倚更诸天。不改芙蓉色，微添萝薜烟。松云移叠嶂，花雨助鸣泉。芒屩青从引，苔衣碧任穿。井犹双鹤浴，瀑似片虹悬。磬发僧归定，灯馀客借传。新茶收月供，净氎割霞眠。未叩无生理，聊追有漏缘。空闻飞锡杖，不见布金田。尽劫终成幻，降心返离禅。祇应何所住，一钵付流年。
再用廷尉之子京兆君韵西台又曰冯台
作者：王世贞
朝代：明

卜筑初成万象开，高风不让景夷台。九峰云气时时合，三泖波光面面来。共道将军人似树，宛然仙尉市名梅。澜狂柱屹当年事，感旧怀贤首重回。
再用玉叔韵奉答
作者：王世贞
朝代：明

诗思江春下峡涛，元龙久已自人豪。能令嵾岭云为壮，忽忆峨眉雪转高。地远争传司马难，时清厌续左徒骚。怀中小草君应识，岂有幽芳答汉皋。
再用香山居士起语寿骆广州先生
作者：王世贞
朝代：明

九十不衰真地仙，五朝清晏即人天。难逢拜老中兴日，忆得悬弧孝庙年。薄宦陆生无粤橐，归心贺监有湖田。乡吟捉鼻从清浊，社酒胶唇且圣贤。大笑武公箴自苦，长夸荣启乐仍偏。如传篮笋来莲社，应许门人任一肩。
再示子相
作者：王世贞
朝代：明

会梦时能作，今来恐未真。独行邗水上，天阔四无邻。别后长如此，幽怀可具陈。腰间有雄剑，拂拭气还新。
再谢汪中丞兼为吴邵武致知己之感
作者：王世贞
朝代：明

野人久矣甘雌伏，把向青冥拟黄鹄。欲衔明月报深恩，眼底居然一鱼目。浊水在地云在天，安能使云长周旋。倘其流影不相顾，宛转泥途谁见怜。吴生亦是衔恩者，尤闻拂拭能增价。远则江东醉步兵，近当席上狂司马。此生慷慨多楚吟，蹉跎白首逢知音。莫言饱死浑无用，三尺要离径寸心。
再赋得鱼
作者：王世贞
朝代：明

湖海群分寄，悠然意与深。相教惟出入，于道有浮沉。未展垂天翼，犹纡立极心。宁知子非我，聊复恋蹄涔。
再赠任侯
作者：王世贞
朝代：明

天外帆樯截海来，只今谁是伏波才。帷中借箸星频转，鹢首鸣弓月乍开。战后修期裁露布，名成褒德上云台。蒿莱尽起褰帷色，词客何须赋七哀。
再赠子与十绝 子与行余既以长歌饯别矣临岐怅然飞龙之乖隔羽翼之无从也因复为十绝以吴音度之栈马踯躅行徒掩涕矣 其一
作者：王世贞
朝代：明
体裁：七言绝句

问余何事滞燕京，击筑徐卿大有情。此日悲歌向谁和，凉风千树起秋声。
再赠子与十绝·子与行余既以长歌饯别矣临岐怅然飞龙之乖隔羽翼之无从也因复为十绝以吴音度之栈马踯躅行徒掩涕矣
作者：王世贞
朝代：明

问余何事滞燕京，击筑徐卿大有情。此日悲歌向谁和，凉风千树起秋声。白虹高属蓟门秋，风暝滹沱水逆流。自是别离关气象，不须开匣问吴钩。东吴王生太可怜，别汝洒泪西风前。一榻梁间都不下，自瞪双眼看青天。秋深桐柏水曾波，明月轻帆鼓吹过。倘遇少文烦致讯，卧游山色不胜多。吴王台下水漫漫，榆柳萧条兵气寒。无那兴来催棹去，到时应自忆长安。灞陵车马断行尘，狂客新丰酒见亲。抵醉不曾交片语，只今谁是语中人。太湖南坼贮烟霞，山绕菰城十万家。归路莫愁云色占，飞流千尺泻桃花。罨画溪头秋水多，红妆百叠剪青罗。醉后遍题莲叶句，兰舟翻入女儿歌。寂寥扬子著书年，谁似桓谭与太玄。心赏共期千古在，莫教零落借人传。李生骑马向邢台，拥传君仍去未回。一柱天孤撑震荡，千岩日堕失崔嵬。
再赠子与十绝其七
作者：王世贞
朝代：明
体裁：七言绝句

太湖南坼贮烟霞，山绕菰城十万家。归路莫愁云色占，飞流千尺泻桃花。
再赠子与十绝其三
作者：王世贞
朝代：明
体裁：七言绝句

东吴王生太可怜，别汝洒泪西风前。一榻梁间都不下，自瞪双眼看青天。
再赠子与十绝其九
作者：王世贞
朝代：明
体裁：七言绝句

寂寥扬子著书年，谁似桓谭与太玄。心赏共期千古在，莫教零落借人传。
再赠子与十绝其二
作者：王世贞
朝代：明
体裁：七言绝句

白虹高属蓟门秋，风暝滹沱水逆流。自是别离关气象，不须开匣问吴钩。
再赠子与十绝其五
作者：王世贞
朝代：明
体裁：七言绝句

吴王台下水漫漫，榆柳萧条兵气寒。无那兴来催棹去，到时应自忆长安。
再赠子与十绝其八
作者：王世贞
朝代：明
体裁：七言绝句

罨画溪头秋水多，红妆百叠剪青罗。醉后遍题莲叶句，兰舟翻入女儿歌。
再赠子与十绝其六
作者：王世贞
朝代：明
体裁：七言绝句

灞陵车马断行尘，狂客新丰酒见亲。抵醉不曾交片语，只今谁是语中人。
再赠子与十绝其十
作者：王世贞
朝代：明
体裁：七言绝句

李生骑马向邢台，拥传君仍去未回。一柱天孤撑震荡，千岩日堕失崔嵬。
再赠子与十绝其四
作者：王世贞
朝代：明
体裁：七言绝句

秋深桐柏水曾波，明月轻帆鼓吹过。倘遇少文烦致讯，卧游山色不胜多。
再赠谢榛
作者：王世贞
朝代：明

浮云四何之，高天莽回互。空谷非所依，畴能测衷慕。念我平生欢，挥手不反顾。朔气日夜侵，霜霰浩无度。洪流飒然交，万木倏改素。庐巷墐户炊，停车饭中路。吐沫鲜馀润，裁襦狭广步。隐士代失职，达者惭其故。欲以俭世工，御风而飧露。
再赠金山上人
作者：王世贞
朝代：明

鳌山今日道初成，尤乞凡夫为证明。信我浮杯无剩语，耐他弥勒有求名。新书任作璚云色，绮语如过黄鸟声。举付丹霞烧像火，翛然一钵信心行。
再赠马从甫
作者：王世贞
朝代：明

宛尔一伧父，而无操粤音。感时多异调，折节是雄心。黯澹将垂橐，次且欲匣琴。新丰一斗酒，细与话浮沈。
再过曹甥子念饮畅作
作者：王世贞
朝代：明

曹生顿复益数椽，门前柳色春风颠。入门左顾壁四立，欲言不言但冁然。松涛骤鼓豆香发，碧瓯错落真珠圆。江瑶含醉垂紫缬，鲟鼻吐腴如玉船。人生醉饱差快意，馀者碌碌俱可怜。主人送客欲就枕，东家酒胡索酒钱。安得负郭买二顷，为汝种秫消残年。
再送伯玉至清洋口
作者：王世贞
朝代：明

君携胡建我曹丘，各拥双株玉树秋。两地客星分不得，清洋中半是鸿沟。
再题
作者：王世贞
朝代：明

三十年前涂抹，二千里外折腰。磨蝎当宫合贱，雕虫小技谁骄。临邛负弩小事，长沙赋鵩胡云。那用争他绛灌，归来笑拥文君。
再题·其一
作者：王世贞
朝代：明

三十年前涂抹，二千里外折腰。磨蝎当宫合贱，雕虫小技谁骄。
再题·其二
作者：王世贞
朝代：明

临邛负弩小事，长沙赋鵩胡云。那用争他绛灌，归来笑拥文君。
再题幼于浮黛阁
作者：王世贞
朝代：明

黛色浮不尽，为君染琴书。欸乃一声发，千山残照余。星河挂槛静，岚雾扑窗虚。岂以元龙简，能令求仲疏。
再题泖塔因赠修塔住持自正
作者：王世贞
朝代：明

康会来江表，由拳已陆沉。五湖三亩地，千古一丛林。不坏金刚座，长抽碧玉簪。火齐摇塔杪，菡萏涌波心。汝有志公锡，何劳长者金。聚沙缘自昔，填海愿如今。一食分僧钵，三衣借客衾。鱼谙放生乐，鸟和讽经音。小缓庐山戒，篮舁日日寻。
写怀寄舍弟
作者：王世贞
朝代：明

除书何足问，已自乞归耕。不必山公启，俱先海内名。鼓鼙秋转急，幕府岁仍更。赖有疏慵在，犹堪寄此生。休沐无它事，清狂为尔陈。身将数酒伴，名挂一诗人。物意安吾拙，时才捷有神。不知投老计，何日定为真。
写怀寄舍弟·其一
作者：王世贞
朝代：明

除书何足问，已自乞归耕。不必山公启，俱先海内名。鼓鼙秋转急，幕府岁仍更。赖有疏慵在，犹堪寄此生。
写怀寄舍弟·其二
作者：王世贞
朝代：明

休沐无它事，清狂为尔陈。身将数酒伴，名挂一诗人。物意安吾拙，时才捷有神。不知投老计，何日定为真。
写西湖碧浪诸诗付瞻美因题其后
作者：王世贞
朝代：明

吴兴使君清且尊，时复钱塘领画幡。月夜小维浮玉岛，花朝已踏涌金门。官移西北天双戒，家傍东南水一村。不论长卿游果倦，可能无疏乞田园。
冬夕诸君见过谈及江南梅花因有作次焉
作者：王世贞
朝代：明

腊日诸贤何水部，草堂时过数烹茶。西山树老惟看雪，南国梅骄已著花。玉笛美人吹不尽，瑶台仙侣梦还赊。畴能一醉罗浮约，扶杖行吟江月斜。
冬夜同莫膳部张户曹蔡衡州谢山人过吴比部分韵得重字
作者：王世贞
朝代：明

高城积雪禁烟重，驻马劳君设夜供。江左文章争唾玉，座中谈笑尽雕龙。同心竞结逢时带，如意长骄醉后锋。最是兴来那可败，五更愁听未央钟。
冬夜独步
作者：王世贞
朝代：明

冉冉孟冬尽，熙熙如暮春。风光不恶夜，月色故亲人。栖鸟为三益，空仓是四邻。偶然成小步，幽意欲谁论。
冬日同客游李太常伯华诸园
作者：王世贞
朝代：明

窈窕纵横事事宜，还如谷口动京师。幽亭护竹寻难遍，寒日穿萝袅易垂。径尽樽醪时一引，坐新钟鼓不须移。风林忽送青山色，霜榭俄低白雪枝。歌罢缠头珠错落，舞残垂手玉逶迤。城隅柝响催逾劲，席里杯行愬莫迟。四海烽烟容汝老，百年丘壑为谁私。须留麈尾听玄讲，未许悲吟伏枥词。
冬日憩舟嘉树林小饮
作者：王世贞
朝代：明

仲冬好风日，故山嘉树林。信履触幽赏，改席就清阴。青葱冒霜草，啁唽先候禽。人生贵所适，毋为悬别心。
冬日集舍侄一敬所作
作者：王世贞
朝代：明

今辰风日佳，言集仲容庐。是时岁功毕，场圃方告舒。新篘嘈嘈鸣，黄鸡啄相趋。罗者欢得凫，网者欢得鱼。野人慕口腹，一饫不愿馀。顾见斜阳影，蔼蔼媚桑榆。群从更乐端，迭起求自踰。但酌令我酣，悠然渐黄虞。奚必青衿子，矩步诵诗书。世有中圣人，舍我其谁与。
冯京兆先生挂冠其子咸甫赴公车言别需一言之赠
作者：王世贞
朝代：明

冯唐厌郎署，拂衣卧沧洲。有子字王孙，颇与史长游。冥志越三坟，英风隘九州。飘然赴公车，甲第焉足酬。三语司空掾，一疏富人侯。鄙意稍不然，良玉戒暗投。不睹长安市，谈笑生戈矛。桃李驾春风，献态不自羞。憔悴离根株，零落委道周。窃窥松与柏，偃蹇若潜虬。郁作清庙材，竟为匠石收。出当承八柱，处当傲千秋。
冯子潜将有庐山武夷之游索一绝句为赠
作者：王世贞
朝代：明

匡庐五老五白龙，武夷九曲九芙蓉。高秋赠尔青鞋去，踏破寒云千万重。
冯子览余簿集裁诗誉借率尔奉酬因见倾倒
作者：王世贞
朝代：明

蹇余负偏业，束发慕修辞。虽非通人好，往往中所私。濩落青云交，泥涂渐言归。清庙奏朱弦，听者晨已疲。更为新声转，四坐尽歔欷。识曲辨其真，遘子良以希。流水何冷冷，归鸿在遥圻。为君起三叹，拂拭黄金徽。
况吉夫大参以长笺长律见期读史记有感而答
作者：王世贞
朝代：明

鸿书忽自豫章天，读罢捻须一莞然。续汉中郎空见许，过秦新论有谁传。君怜竹素将来日，我在雌黄未定年。何似扫除千古障，争名空室坐逃禅。
况子行答吉甫参政
作者：王世贞
朝代：明

况子高眠药湖干，九日散发一日冠。眼前浮云富贵薄，笔底白雪交游寒。二千里外飞尺素，十八年前论寸丹。男儿意气当如此，区区得失那足齿。纵令骂坐灌将军，岂有酖人羊叔子。世上流言穷自定，吾徒傲骨生难已。君不能扬舲下建康，我不能张帆上豫章。长江浮沉恨书驿，落月梦醒愁空梁。豫章宗人贫孟尝，余生少贵输柴桑。大儿文举小德祖，野鹜可似家鸡长。君知犯斗双龙剑，元是吴工冶后霜。
冶园池亭
作者：王世贞
朝代：明

小憩据胡床，清尊酒未央。寒花点新社，疏柳出横塘。鱼鸟来相近，琴书课不妨。愀然心自语，薄业太湖傍。
净乐宫
作者：王世贞
朝代：明

神农昔抚世，净乐已名都。末法开金相，真王得宝符。天从百战顺，人役万灵趍。羽卫齐宸极，丹青出睿谟。神功随现有，至理入论无。莫泥群真位，遗编误老儒。
凉州曲
作者：王世贞
朝代：明

玉门春色胜临洮，敕使东来赐锦袍。闻道酒泉香似酒，不烦银瓮贮葡萄。千帐奚王作外臣，射雕归暮管弦新。笑来杯酒称兄弟，曾是沙场百战人。
凉州曲·其一
作者：王世贞
朝代：明

玉门春色胜临洮，敕使东来赐锦袍。闻道酒泉香似酒，不烦银瓮贮葡萄。
凉州曲·其二
作者：王世贞
朝代：明

千帐奚王作外臣，射雕归暮管弦新。笑来杯酒称兄弟，曾是沙场百战人。
凌大司马汝成成岭表功入参留务奉送一章
作者：王世贞
朝代：明

春风十万偃貔貅，谁似元戎晋锡优。五岭舆图开一半，百蛮冠带比神州。银章首考中书令，画阁肩齐博陆侯。均佚莫言分洛好，玺书连夜下长秋。
凌大夫且适园
作者：王世贞
朝代：明

为园何必广，聊以答吾寄。胜从苹洲采，美许芗林媲。水石有真色，桑榆信所植。好雨东南来，百卉欣自媚。时禽宛宛鸣，鯈鱼悠然逝。念彼非有托，叶此成偶契。谷愚岂真徙，河清焉可俟。尺鴳与云鹏，逍遥不相倍。有待终愧烦，无营乃为贵。
凌汝成工部自南来见过小酌喜赠
作者：王世贞
朝代：明

三年禄食素心违，忽漫相逢思欲飞。盏酒且谋今日醉，盘餐聊当故乡归。天昏紫塞连戎马，日落黄河闪铁衣。世事不堪频向说，仙曹留省似君稀。
减字木兰花
作者：王世贞
朝代：明

杨花乱起。摇荡春光千万里。无限长条。牵惹行人东陌桥。杨花落尽。也有暮鸦来借问。且管生前。身后浮萍最可怜。
减字木兰花
作者：王世贞
朝代：明

杨花无语。昨夜月明今夜雨。斜拂征鞍。不问行人便折看。杨花且住。山鸟不啼春已暮。试上章台。唯有东风依旧来。
凤凰台上忆吹箫·愁
作者：王世贞
朝代：明

经雨斜阳，压云西岭，冉冉欲堕还浮。渐谯楼三点，唤起千愁。与醉平分此夜，猛地里、醉去难留。纱窗上，微风撼醒，揩拭双眸。悠悠。殢人住也，千百处攒心，几处堪休。似粘天衰草，贩浪残舟。悔杀太平风景，等閒过、抛掷东流。寻思遍，何年向人，觅换眉头。
凤条馆
作者：王世贞
朝代：明

一片春云绿正饶，枝枝尽作凤皇条。他年傥得成焦尾，不待琴心已就挑。
出塞
作者：王世贞
朝代：明

玉门关外草芊芊，碛里沙黄上接天。固捍将军频按塞，车师校尉复留田。自是书生无燕颔，年年金印妒龙泉。
出塞二首
作者：王世贞
朝代：明

鼙鼓胡云旧，旌旗汉月新。何来飞虎将，亲获射雕人。白发寻源早，黄金结侠贫。功成不望赏，云阁画麒麟。不断穹庐色，檀槽压酪浆。俄闻五校至，去逐六骡亡。蒲类天如赭，燕支月似霜。前军又铙吹，生得左贤王。
出塞二首·其一
作者：王世贞
朝代：明

鼙鼓胡云旧，旌旗汉月新。何来飞虎将，亲获射雕人。白发寻源早，黄金结侠贫。功成不望赏，云阁画麒麟。
出塞二首其二
作者：王世贞
朝代：明
体裁：五言律诗

不断穹庐色，檀槽压酪浆。俄闻五校至，去逐六骡亡。蒲类天如赭，燕支月似霜。前军又铙吹，生得左贤王。
出张公洞示沈道振
作者：王世贞
朝代：明

张公岭头无片云，千奇万怪此间分。丹青傥可形容处，丘壑胸中也仗君。
出张公洞经游玉女潭一首
作者：王世贞
朝代：明

疲足辞幽界，敞目凌玄都。篁翠上交天，枫丹时缀涂。高霞冠璇表，流飔荡银铺。躧步瞰澄潭，恍若遘神姝。青崖覆萝发，绀水湛明矑。神往境自超，象胜理亦愉。匪耽交甫好，冀与禽尚徂。
出玉女潭逢一鹤甚秀而健啄李生与之斗不胜戏作
作者：王世贞
朝代：明

缑山明月听参差，一曲才终到凤池。自是王家真騕䮍，怪来凡骨不教骑。
出玉女潭逢一鹤甚秀而健啄李生与之斗不胜戏作
作者：王世贞
朝代：明
体裁：七言绝句

缑山明月听参差，一曲才终到凤池。自是王家真騕袅，怪来凡骨不教骑。
出门
作者：王世贞
朝代：明

出门见青山，殷勤尽一别。尔自知吾心，悠然竟无答。稚子牵衣裾，仓皇问何事。芍药春尚花，官今去还未。
出门·其一
作者：王世贞
朝代：明

出门见青山，殷勤尽一别。尔自知吾心，悠然竟无答。
出门·其二
作者：王世贞
朝代：明

稚子牵衣裾，仓皇问何事。芍药春尚花，官今去还未。
击鹿行
作者：王世贞
朝代：明

匕首不肯避君鹿，一击波红写盘玉。乍如错落摧珊瑚，下泛碧海之醽醁。伊尼右手大白左，两者并是神仙禄。已堪桓陆片时欢，未烦楚汉诸公逐。此生分绝安期驾，不死反并嵇康戮。王子欲罢仍踟蹰，忽忆少年诸猎徒。骅骝蹶起匹练色，日落不落云模糊。翻然草际出此物，银牌隐项垂流苏。少年拓弓霹雳响，鹿也宛转无前途。霞丝雪缕袒分割，一饱尽付黄公垆。凋零侠气久已甚，忽复遘此万事无。徐君徐君且莫歌，丈夫失据当如何。桥林丰草世无限，苦复扰扰趋田禾。宁为披裘酌涧水，鹿门山色青嵯峨。不然老作长安客，岂异尔鹿婴其罗。呜呼，岂异尔鹿婴其罗。
刁斗篇
作者：王世贞
朝代：明

匈奴铁骑动妖氛，大汉金城上属云。始隶西宫程卫尉，还从骠骑霍将军。将军令严鼓声急，辕门夜寒刁斗发。淅沥频敲万古霜，凄清坐转三更月。剥剥啄啄如有情，丁丁鍧鍧咽复鸣。初疑玉漏传筹响，忽忆银砧捣练声。六边健儿好身手，中夜闻之气盈肘。匹马横度祁连道，弯弓射得单于首。绝塞唯言奏凯歌，中原不复听刁斗。城南少妇郁金香，织却流黄不下堂。愿得凭风试吹去，要知此声能断肠。
分赋得六宫秋月怨拈韵得纨字
作者：王世贞
朝代：明

金井梧桐露未乾，卧看斜月在云端。空悬秦帝江心镜，祇并班姬掌上纨。笙鹤自穿花底度，璧蟾孤映泪痕残。由来天阙霓裳冷，不信人间有合欢。
刘介征司农损书及新诗见示多哭仲氏国征语却寄一章慰之
作者：王世贞
朝代：明

闽海缭虹纵复横，畴堪意气比刘生。第惊鲛室传来泪，多是鸰原痛后声。老觉断金差有味，病逢埋玉不胜情。交游岂乏钟期耳，莫向人琴恨未平。
刘佥宪罢官
作者：王世贞
朝代：明

偶一闻朝事，君今又乞身。世情工射影，吾道合垂纶。岁月终何事，江湖渐有人。素衣知尚在，不染洛阳尘。
刘光禄入乡祀
作者：王世贞
朝代：明

身是遗民裔，居为通德乡。文章高郢里，耆旧比襄阳。祠庙松楸古，肴蒸兰蕙香。诸孙大官具，瞻祀有辉光。
刘司谏君同时举二丈夫子然二母也其父宪副公以吉兆命名遣乳媪先期而至邑大夫士奇之为诗纪其事而命贞次焉
作者：王世贞
朝代：明

少府斋头柳更青，蔼然佳气欲充庭。昆冈乍吐双良璧，楚部先占二小星。共道龙门饶续史，雅闻麟笔有传经。啼声不断皆英物，试看还应讶宁馨。见说仙游梦更奇，县衙西北状元祠。麒麟天上传双趾，兰玉庭前长并枝。读到父书应自易，绳来祖武定非迟。二雏虚道徐卿好，谁似君家在一时。
刘司谏君同时举二丈夫子然二母也其父宪副公以吉兆命名遣乳媪先期而至邑大夫士奇之为诗纪其事而命贞次焉·其一
作者：王世贞
朝代：明
体裁：七言律诗

少府斋头柳更青，蔼然佳气欲充庭。昆冈乍吐双良璧，楚部先占二小星。共道龙门饶续史，雅闻麟笔有传经。啼声不断皆英物，试看还应讶宁馨。
刘司谏君同时举二丈夫子然二母也其父宪副公以吉兆命名遣乳媪先期而至邑大夫士奇之为诗纪其事而命贞次焉·其二
作者：王世贞
朝代：明

见说仙游梦更奇，县衙西北状元祠。麒麟天上传双趾，兰玉庭前长并枝。读到父书应自易，绳来祖武定非迟。二雏虚道徐卿好，谁似君家在一时。
刘太常亟言大城令忽君之贤也其善状非一至祷雨立澍矣予闻而贤之为赋四绝句
作者：王世贞
朝代：明

试按扶风部，应先数大城。神依灌坛令，民颂束先生。自是神君雨，那因少女风。河阳万垄绿，千树亦争红。霢霂沾衣乐，滂沱破块宽。好星元有雨，星是汉郎官。汝祷亦已久，六事无可责。密云天际来，宛然桑林色。
刘太常亟言大城令忽君之贤也其善状非一至祷雨立澍矣予闻而贤之为赋四绝句其三
作者：王世贞
朝代：明
体裁：五言绝句

霢霂沾衣乐，滂沱破块宽。好星元有雨，星是汉郎官。
刘太常亟言大城令忽君之贤也其善状非一至祷雨立澍矣予闻而贤之为赋四绝句其二
作者：王世贞
朝代：明
体裁：五言绝句

自是神君雨，那因少女风。河阳万垄绿，千树亦争红。
刘太常亟言大城令忽君之贤也其善状非一至祷雨立澍矣予闻而贤之为赋四绝句其四
作者：王世贞
朝代：明
体裁：五言绝句

汝祷亦已久，六事无可责。密云天际来，宛然桑林色。
刘秀才弃官学佛书此赠之
作者：王世贞
朝代：明

翛然持一钵，信足傍丛林。却笑庞居士，犹多处置心。衔花境自小，结草坐从深。觅已了不得，可师何处针。
刘翁赠光禄卿
作者：王世贞
朝代：明

生作郡中正，殁称光禄勋。主恩宽自及，名德远偏闻。宿垄新朱戟，雕甍旧白云。词头下西序，字字五花文。
初传有麓阳陈山人道易非常者忽见访小饮且谈卜筑汝宁之乐歌此赠之
作者：王世贞
朝代：明

六年不睹陈季方，数有消息传非常。总未骑鲸吸江汉，岂能乘月照屋梁。天水尚书数行至，似云买田栖汝阳。使余忧结顿已解，毋那巷语仍蜩螗。今年六月大剧热，支头白石弇山堂。松阴漏日时到地，忽有剥啄惊羲皇。长须孟浪挟刺入，一老褦襶随踉跄。宛然河北病伧父，渐看渐识喜欲狂。中厨已办暖竹叶，稚子尚欲施桃汤。寒暄咄咄仅数语，但道身在百不妨。嗫嚅盘躄态如故，齧决卷波差更强。阿奴生计夸较可，低畴种秫陂鱼防。深秋枳道梨枣柿，薄暮喧食鸡猪羊。方朔怕饥汝怕饱，何必揶揄燕市傍。为汝屈指仍商量，无家莫问樊寿张。有社莫傍许子将，尚书大树足荫汝，岁寒秀色能青苍。吴门处士多失职，鹢首如蚁趋钱唐。安能局蹐守一方，壶中酒尽长揖去，男儿得意即故乡。呜呼，男儿得意即故乡。
初入朝屈指去国十九年矣有惊予鬓白者聊以自嘲
作者：王世贞
朝代：明

秃节渔阳去不还，当时无梦更朝天。莫惊容鬓如苏武，若个能禁十九年。
初入理圜土
作者：王世贞
朝代：明

日予事铅椠，握志在皇羲。泣车岂不深，化理一何卑。咎繇固贤圣，毋乃逊后夔。人情如趋湿，盛时能豫衰。更以秩守寄，身为狱吏师。悠悠互朝暮，戚戚此圜狴。圜狴何崔嵬，贯曜丽幽方。当昼日返冥，踰春草不芳。纠纠禦呵怒，离离累讯伤。下当迩重泉，上永隔天阊。谁悉逝矣故，更悲来者长。庭前有高树，好鸟相因依。固以效和鸣，鸣声一何悲。疑歌复疑诉，流调更流悽。此鸟宁有异，听怀多是非。
初入理圜土·其一
作者：王世贞
朝代：明

日予事铅椠，握志在皇羲。泣车岂不深，化理一何卑。咎繇固贤圣，毋乃逊后夔。人情如趋湿，盛时能豫衰。更以秩守寄，身为狱吏师。悠悠互朝暮，戚戚此圜狴。
初入理圜土·其三
作者：王世贞
朝代：明

庭前有高树，好鸟相因依。固以效和鸣，鸣声一何悲。疑歌复疑诉，流调更流悽。此鸟宁有异，听怀多是非。
初入理圜土其二
作者：王世贞
朝代：明
体裁：古风

圜狴何崔嵬，贯曜丽幽方。当昼日返冥，踰春草不芳。纠纠禦呵怒，离离累讯伤。下当迩重泉，上永隔天阊。谁悉逝矣故，更悲来者长。
初入谒晋邸陈常侍要饮别墅作
作者：王世贞
朝代：明

别殿沾恩罢，逢迎有大珰。自云东第好，只在小山傍。曙月侵金酎，流云断粉行。为传趋府近，促拍按飞觞。河东张特进，老不爱人扶。圃为延宾学，尊从罢直呼。食单黄颔臛，酒味紫酡酥。取适须臾事，沈冥即我徒。
初入谒晋邸陈常侍要饮别墅作·其一
作者：王世贞
朝代：明

别殿沾恩罢，逢迎有大珰。自云东第好，只在小山傍。曙月侵金酎，流云断粉行。为传趋府近，促拍按飞觞。
初入谒晋邸陈常侍要饮别墅作·其二
作者：王世贞
朝代：明

河东张特进，老不爱人扶。圃为延宾学，尊从罢直呼。食单黄颔臛，酒味紫酡酥。取适须臾事，沈冥即我徒。
初入道史氏妇病死诗以伤之
作者：王世贞
朝代：明

石湖桥畔土千堆，送客魂消黯自回。唯有师真曾授记，寸心犹暖未成灰。初将七魄试重泉，同学群姑尽惘然。不信已生忉利界，散花先到世尊前。
初入道史氏妇病死诗以伤之·其一
作者：王世贞
朝代：明

石湖桥畔土千堆，送客魂消黯自回。唯有师真曾授记，寸心犹暖未成灰。
初入道史氏妇病死诗以伤之·其二
作者：王世贞
朝代：明

初将七魄试重泉，同学群姑尽惘然。不信已生忉利界，散花先到世尊前。
初冬日于邯郸丛台饯朱太仆
作者：王世贞
朝代：明

天寒大陆吐丛台，倚酒雄风亦快哉。红日迥从漳水堕，白云纷阻太行回。空城竟暮无鸣瑟，侠客千秋付举杯。此去君王须问骏，莫言曾见剧辛来。
初出京口
作者：王世贞
朝代：明

楚歌一声发，吴侬双泪涟。武昌应尚远，船是武昌船。
初发石头
作者：王世贞
朝代：明

亭亭远山色，入我船窗来。斗语虽不竞，那无酒一杯。
初夏屏居山亭与国手刘君对奕倦偶拈长庆集得一绝句云红旗破贼非吾事黄纸除书非我名唯共嵩阳刘处士围棋赌酒到天明时郡将以倭警出师而刘君姓与事有相合者因戏书赠之仍和二绝于后
作者：王世贞
朝代：明

角里先生无远略，嵩阳处士有棋名。若教兵法从君授，指点安危分外明。自从抛却军符后，唯爱穷身不爱名。敲到半枰心便懒，夕阳閒坐小窗明。
初夏屏居山亭与国手刘君对奕倦偶拈长庆集得一绝句云红旗破贼非吾事黄纸除书非我名唯共嵩阳刘处士围棋赌酒到天明时郡将以倭警出师而刘君姓与事有相合者因戏书赠之仍和二绝于后·其一
作者：王世贞
朝代：明

角里先生无远略，嵩阳处士有棋名。若教兵法从君授，指点安危分外明。
初夏屏居山亭与国手刘君对奕倦偶拈长庆集得一绝句云红旗破贼非吾事黄纸除书非我名唯共嵩阳刘处士围棋赌酒到天明时郡将以倭警出师而刘君姓与事有相合者因戏书赠之仍和二绝于后其二
作者：王世贞
朝代：明
体裁：七言绝句

自从抛却军符后，唯爱穷身不爱名。敲到半枰心便懒，夕阳閒坐小窗明。
初夏晨起
作者：王世贞
朝代：明

初阳组林茑，轻飔衣屏障。草绶生绿滋，筠阴捲清浪。间发阴鹤和，时流黄鸟唱。旷矣物不接，嗒然吾将丧。虽靡向禽达，颇怀张邴放。一命羁所之，千秋郁微尚。郤案更沈吟，沈吟滋惆怅。
初夏游张氏山亭
作者：王世贞
朝代：明

岂必在丘壑，居然无俗尘。曲肱乌皮几，垫角白纶巾。万象各有媚，孤云愈见亲。野人骤得此，野性讵能驯。丛林鸟雀傲，委巷渔樵通。回看一卷石，坐失千华嵩。藤萝行秋色，桧柏宿天风。投足岂在广，会心浩无穷。微微动幽籁，簌簌涤广除。石梁属䆗窱，磴道藏威纡。觞飞竞谋速，饮至不愿馀。无烦具主礼，已自称吾庐。改席临幽壑，披襟当绝颠。苔钱乳窦嵌，云叶金波穿。伏虎蕴盘攫，脩鳞坼蜿蜒。箕踞一长啸，寒声千树传。宴坐盘石上，澹然忘所归。片云逗松顶，隙月沾人衣。蠕蠕宿羽动，稍稍澄露微。尊酒欣有托，尘言晤来稀。
初夏游张氏山亭·其一
作者：王世贞
朝代：明

岂必在丘壑，居然无俗尘。曲肱乌皮几，垫角白纶巾。万象各有媚，孤云愈见亲。野人骤得此，野性讵能驯。
初夏游张氏山亭·其五
作者：王世贞
朝代：明

宴坐盘石上，澹然忘所归。片云逗松顶，隙月沾人衣。蠕蠕宿羽动，稍稍澄露微。尊酒欣有托，尘言晤来稀。
初夏游张氏山亭其三
作者：王世贞
朝代：明
体裁：五言律诗

微微动幽籁，簌簌涤广除。石梁属䆗窱，磴道藏威纡。觞飞竞谋速，饮至不愿馀。无烦具主礼，已自称吾庐。
初夏游张氏山亭其二
作者：王世贞
朝代：明
体裁：五言律诗

丛林鸟雀傲，委巷渔樵通。回看一卷石，坐失千华嵩。藤萝行秋色，桧柏宿天风。投足岂在广，会心浩无穷。
初夏游张氏山亭其四
作者：王世贞
朝代：明
体裁：五言律诗

改席临幽壑，披襟当绝颠。苔钱乳窦嵌，云叶金波穿。伏虎蕴盘攫，脩鳞坼蜿蜒。箕踞一长啸，寒声千树传。
初夏燕京南陌
作者：王世贞
朝代：明

落日散平楚，馀春留远阡。问津礼樵叟，下马拾榆钱。白挟千峰雨，青迷万灶烟。笛声丛薄内，宛似太湖田。
初夏行园有怀敬美弟南康
作者：王世贞
朝代：明

清和时序雅相宜，阿惠那能读我诗。行遍池塘犹是梦，听残丝竹未成篪。香垆可作斋中物，石镜谁临画后眉。翻恨双鸿毛羽就，北风吹断各天涯。
初夏西园偶成
作者：王世贞
朝代：明

铃阁何沈沈，初阳启烦嚣。讯谍纵横至，群咻递相要。虽靡片言才，往往不崇朝。躧履向閒除，移床就繁条。景风徐将拂，池荷乍与交。绿竹吐新劲，黄鸟展馀骄。诗书安其所，尊酒自为招。送日未毕欢，来暝复携劳。仕隐俄更荡，动静竟难调。持镜问朱颜，那能忘不彫。
初夏长日睡起
作者：王世贞
朝代：明

卯酒初消午睡匀，误他期会任教嗔。偶缘隙日偷无事，己笑频年掷此身。霁雨黄鹂偏睍睆，条风红叶太精神。欲将春色閒商略，春去衡门有隔旬。
初得南廷尉报偶成
作者：王世贞
朝代：明

戟门逃暑似蘧庐，忽有分司洛下除。世事从呼惯牛马，乡心兼喜得熊鱼。未论朱芾堪赊酒，依旧青山好著书。厚禄自惭无寸报，主恩前后不曾虚。
初抵京承子与携汪魏二君夜过分韵得江字
作者：王世贞
朝代：明

此夕逢君倒玉缸，千门月色迥临窗。隔年杯酒心犹壮，近眼篇章意未降。北去鼓鼙填瀚海，南来旌甲满沧江。欲论后会谁能数，愁杀寒钟更几撞。
初拜使命抵家作
作者：王世贞
朝代：明

去家未十载，结绶始言还。惝恍梦寤间，历历陌与阡。耆老揖且疑，安识众少年。昔别犹髫龀，今来室家完。酒炙争慰劳，陆博夜喧阗。解带著庭树，改席临后轩。离合诚欲轻，焉睹鬒及前。乍出城东门，秋禾郁离离。池塘渐为窞，鸡犬亦声微。冠者五六人，不能具裳衣。庐舍虽如昨，亦复少光辉。借问何所因，何以不成辞。摇手长吏嗔，恻怆涕交颐。道逢皤然叟，罄折前揖之。叟顾何官宦，姓名尔为谁。光彩溢闾里，于职竟焉宜。罄折前谢叟，汗洽失陈辞。天子衠明圣，叵测异威施。小臣实微贱，三尺安能持。出户明星薄，隐隐见苍黄。稻禾集若云，杵臼捣为霜。东邻呼看社，西邻馈酒浆。鸡犬随亦喧，况乃童稚行。挂我新时冠，着我旧时裳。居然一田父，岂必言庙廊。
初拜使命抵家作·其一
作者：王世贞
朝代：明

去家未十载，结绶始言还。惝恍梦寤间，历历陌与阡。耆老揖且疑，安识众少年。昔别犹髫龀，今来室家完。酒炙争慰劳，陆博夜喧阗。解带著庭树，改席临后轩。离合诚欲轻，焉睹鬒及前。
初拜使命抵家作·其四
作者：王世贞
朝代：明

出户明星薄，隐隐见苍黄。稻禾集若云，杵臼捣为霜。东邻呼看社，西邻馈酒浆。鸡犬随亦喧，况乃童稚行。挂我新时冠，着我旧时裳。居然一田父，岂必言庙廊。
初拜使命抵家作其三
作者：王世贞
朝代：明
体裁：古风

道逢皤然叟，罄折前揖之。叟顾何官宦，姓名尔为谁。光彩溢闾里，于职竟焉宜。罄折前谢叟，汗洽失陈辞。天子衠明圣，叵测异威施。小臣实微贱，三尺安能持。
初拜使命抵家作其二
作者：王世贞
朝代：明
体裁：古风

乍出城东门，秋禾郁离离。池塘渐为窞，鸡犬亦声微。冠者五六人，不能具裳衣。庐舍虽如昨，亦复少光辉。借问何所因，何以不成辞。摇手长吏嗔，恻怆涕交颐。
初春偶成自嘲
作者：王世贞
朝代：明

五十俄加一，萧然两鬓丝。山城催暮紧，地僻受春迟。罢吏无馀牍，挥毫仅小词。迂疏窃自喜，除目未相知。礼乐皇舆远，恩波圣德长。只今连帅地，自古逐臣乡。水驿鱼羹美，山田穄饭香。一城如斗大，人笑夜郎王。
初春偶成自嘲·其一
作者：王世贞
朝代：明

五十俄加一，萧然两鬓丝。山城催暮紧，地僻受春迟。罢吏无馀牍，挥毫仅小词。迂疏窃自喜，除目未相知。
初春偶成自嘲·其二
作者：王世贞
朝代：明

礼乐皇舆远，恩波圣德长。只今连帅地，自古逐臣乡。水驿鱼羹美，山田穄饭香。一城如斗大，人笑夜郎王。
初春同俞仲蔚及舍弟敬美登马鞍山得四首以山高月小为韵
作者：王世贞
朝代：明

落日犹命屦，爱此城内山。初携惠连往，寻以长瑜还。清磬杳蔼外，行人苍翠间。扶酲过邻圃，独树梅花閒。危坐揽群秀，天风吹布袍。吴江疋练白，泖塔孤茎高。斗酒寒不醉，剑歌短益豪。谁怜今仲蔚，此下有蓬蒿。冯策凌绝崖，呼觞陶嘉月。疏林叩幽牝，泠然中心悦。暝色坐来改，飞鸟时自没。望望逼城嚣，徘徊不能发。久矣甘尘栖，兹焉忽世表。披襟当澹荡，纵屐探窈窱。落日樵采竞，归路牛羊小。何以见幽悰，入门后栖鸟。
初春同俞仲蔚及舍弟敬美登马鞍山得四首以山高月小为韵·其一
作者：王世贞
朝代：明

落日犹命屦，爱此城内山。初携惠连往，寻以长瑜还。清磬杳蔼外，行人苍翠间。扶酲过邻圃，独树梅花閒。
初春同俞仲蔚及舍弟敬美登马鞍山得四首以山高月小为韵其三
作者：王世贞
朝代：明
体裁：古风

冯策凌绝崖，呼觞陶嘉月。疏林叩幽牝，泠然中心悦。暝色坐来改，飞鸟时自没。望望逼城嚣，徘徊不能发。
初春同俞仲蔚及舍弟敬美登马鞍山得四首以山高月小为韵其二
作者：王世贞
朝代：明
体裁：古风

危坐揽群秀，天风吹布袍。吴江疋练白，泖塔孤茎高。斗酒寒不醉，剑歌短益豪。谁怜今仲蔚，此下有蓬蒿。
初春同俞仲蔚及舍弟敬美登马鞍山得四首以山高月小为韵其四
作者：王世贞
朝代：明
体裁：古风

久矣甘尘栖，兹焉忽世表。披襟当澹荡，纵屐探窈窱。落日樵采竞，归路牛羊小。何以见幽悰，入门后栖鸟。
初春屏居讯问芜废有怀故人
作者：王世贞
朝代：明

卧病衡门径转深，抱寒春日易成阴。江天阳雁空双度，水国潜龙自一吟。欲往交游羞挂齿，渐来名姓失关心。芝苓犯雪垂垂长，短屐长镵取次寻。
初春杜门即事
作者：王世贞
朝代：明

风雨动经旬，空斋锁病身。篝灯续残昼，煨火谢阳春。忽有冲泥者，能言胜事新。始知行乐地，不着过时人。
初春饮张氏伯仲园皇甫子循以疾不与贻诗见艳未及造访先此有答
作者：王世贞
朝代：明

三径时容二仲游，坐中江左半名流。还因善病遗玄晏，敢为论交薄太丘。明月珠寒何处得，阳春句好竟谁酬。亦知违世非君意，无那轻阴搅独愁。
初晴园亭即事偶书所怀
作者：王世贞
朝代：明

天地意无常，吾人宁久安。今兹幸休暇，聊与为盘桓。绪雨就归飔，微阳来湿翰。箕颍匪在遥，步武生云端。顾见清池影，茫然愧衣冠。区区丹阳设，欲以敌东山。不见先民语，富贵多忧患。忧患从机发，那得借馀欢。乔木恶崩崖，根株离见难。
初晴策杖东郊作
作者：王世贞
朝代：明

二月行欲尽，寒阴始微蠲。今朝策藜杖，行散步郊原。何不命浊醪，亭午自醺然。柔绿犹未匀，枯蘖乃望妍。造物不自功，偶然成后先。但使受嘘拂，迟莫亦何言。
初正答谢江右潘中丞
作者：王世贞
朝代：明

宦迹流年已并除，词肠酒态未全虚。山南东道初辞节，江右中丞再寄书。文锦细盘衔草鹘，紫琼新脍带冠鱼。莫惊廷尉门犹暖，自是交情古不如。
初汎湖乘风抵西洞庭
作者：王世贞
朝代：明

萧晨风日佳，况乃汎澄漪。扬舲指空白，回首觉翠微。南望卞山址，北竟晋陵涯。玉玦周三垂，朗鉴翳全规。芙蓉插波心，花萼竞参差。谷飙捲长空，？落迎帆来。遥岫无停瞬，近濑有定姿。玄醴染惊颜，觞至当不挥。寄言探奇者，此胜不易追。
初汎湖乘风抵西洞庭
作者：王世贞
朝代：明
体裁：古风

萧晨风日佳，况乃汎澄漪。扬舲指空白，回首觉翠微。南望卞山址，北竟晋陵涯。玉玦周三垂，朗鉴翳全规。芙蓉插波心，花萼竞参差。谷飙捲长空，�落迎帆来。遥岫无停瞬，近濑有定姿。玄醴染惊颜，觞至当不挥。寄言探奇者，此胜不易追。
初登太行回望有思
作者：王世贞
朝代：明

千山立马送斜晖，平楚苍然色渐微。最是东南欲尽处，黏天一点白云飞。
初秋同少宗伯棠轩李公饮大司马月溪阴公署中因赠李公专求和韵
作者：王世贞
朝代：明

玉井峰头结冰李，小日移栽上林里。蜀道高歌有谪仙，汾阴一曲真才子。鉴湖道士老且狂，相逢但饮黄垆傍。时名积渐耐龙尾，酒德依稀犹雁行。今夜尚书署中设，蜀管吴丝禁不发。为君佳句似阴铿，莫教孤负长干月。
初秋夜坐有感示于鳞
作者：王世贞
朝代：明

不寐宵声发，孤吟秋色来。关城羽林骑，钟鼓柏梁台。世事文章远，乡心战伐催。长安李生在，犹可对衔杯。
初秋屏居有感
作者：王世贞
朝代：明

偃息衡门下，旦夕寡来躅。澄露将微风，披洒中所欲。外苛稍已蠲，畴能解中燠。玄蝉高树间，哀吟递相属。不念金气厉，令我白日促。循往心既乖，慨来身如束。顾视庭之幽，兰芬一何馥。幸免当门锄，居然安空谷。
初秋独游张园五首
作者：王世贞
朝代：明

小筑谢公墅，东邻习氏池。野夫还一造，秋暑忽何之。过雨添新瀑，悬崖逗晚飔。莓苔任沾湿，长啸坐支颐。景物乡心在，诗篇病骨苏。流霞散醽醁，飞雪破雕胡。日月行双镜，乾坤自一壶。抚膺予稍适，朋旧未堪呼。海外戎王麦，风前石国榴。火珠红乍吐，栗玉翠还浮。物自频堪摘，人胜几度游。雕栏太平里，曾是曲阳侯。席绮千门月，台阴百尺松。园林私野色，邸第改秋容。卤莽时人赏，飞扬我辈逢。且须？一醉，湖海战心浓。季子慕奇尚，少文耽卧游。生平骄尔辈，端合置沧洲。此地适相遇，新篇高自酬。遂令林泉表，时见云霞流。
初秋独游张园五首·其一
作者：王世贞
朝代：明

小筑谢公墅，东邻习氏池。野夫还一造，秋暑忽何之。过雨添新瀑，悬崖逗晚飔。莓苔任沾湿，长啸坐支颐。
初秋独游张园五首·其四
作者：王世贞
朝代：明

席绮千门月，台阴百尺松。园林私野色，邸第改秋容。卤莽时人赏，飞扬我辈逢。且须？一醉，湖海战心浓。
初秋独游张园五首其三
作者：王世贞
朝代：明
体裁：五言律诗

海外戎王麦，风前石国榴。火珠红乍吐，栗玉翠还浮。物自频堪摘，人胜几度游。雕栏太平里，曾是曲阳侯。
初秋独游张园五首其二
作者：王世贞
朝代：明
体裁：五言律诗

景物乡心在，诗篇病骨苏。流霞散醽醁，飞雪破雕胡。日月行双镜，乾坤自一壶。抚膺予稍适，朋旧未堪呼。
初秋独游张园五首其五
作者：王世贞
朝代：明
体裁：五言律诗

季子慕奇尚，少文耽卧游。生平骄尔辈，端合置沧洲。此地适相遇，新篇高自酬。遂令林泉表，时见云霞流。
初秋独游张园五首其四
作者：王世贞
朝代：明
体裁：五言律诗

席绮千门月，台阴百尺松。园林私野色，邸第改秋容。卤莽时人赏，飞扬我辈逢。且须�一醉，湖海战心浓。
初秋端居即事效初唐体
作者：王世贞
朝代：明

云衣垂玉蕊，荷泪滴珠丛。流萤助幽寂，鸣蝉生晚风。孤心合浦叶，远调峄阳桐。百感依凉至，烦暑未须攻。
初自彭城山行闻莺
作者：王世贞
朝代：明

水宿逶迤不计程，有无春事未分明。白门渡口逢三月，黄鸟行边始一声。句向清时稀感慨，官因迟暮减心情。祇园桃李花如锦，只为游人特底生。
初自彭城山行闻莺
作者：王世贞
朝代：明

水宿逶迤不计程，有无春事未分明。白门渡口逢三月，黄鸟行边始一声。句向清时稀感慨，官因迟暮减心情。祇园桃李花如锦，秖为游人特底生。
初至杭左史郭公右史莫公邀宴西湖大风雨归作
作者：王世贞
朝代：明

钱塘帝都会，西湖地灵杰。天目日夜翰，神瀵汇兹穴。山拥三面螺，城弯半弓霓。谬余长五湖，斯往信所阙。左相咏紫微，右枢和白雪。银榼渟宫醪，湘縢载珍飶。篮舆日骀荡，皂盖风飘瞥。稍出清波门，驺声狎啼鴂。色界纷送奇，目疲不得说。舟子方进篙，黄衫浪花撇。俄然两高墨，顿使万象涅。天笑眵不收，块噫鼓中裂。縠纹剪破碎，铁冠冒巀嵲。罗刹怒欲翻，鹫头奋仍掣。此辈逞狂怪，西子頩不悦。骤雨面面来，蓬窗时时揭。莫君如谢安，麈尾手徐挈。微谓郭长公，虽奇泛宜辍。仙舟固所慕，角巾毋乃折。郭公笑王生，此变为畴设。昨夜真宰过，颇畏灵秘泄。袖君斲轮手，更卷雕龙舌。不见渼陂行，雷雨亦愁绝。玉立山未颓，鲸吞海仍竭。携兴逼暮归，万燎吐明灭。
初至登州就台小憩
作者：王世贞
朝代：明

陆走费轮蹄，暑征困衣领。浃旬嵎夷造，乃使烦虑屏。税微公牍简，讼折人吏静。海气蠲夙苛，山风荐微冷。庭葵悄然落，小雨殢远景。篇留浩荡域，酒引无何境。卧起俱所适，低回发沈省。彼烦焉终却，此逸宁遂永。窃禄在牵丝，援阶类汲绠。颜腼久京洛，心掩谈箕颍。千石幸未踰，吾其从小邴。
初葺省中西亭
作者：王世贞
朝代：明

仲长慕清旷，潘岳赋閒居。吾亦闻斯语，畴能返故庐。得閒聊假息，随意试抽书。公署长如此，金门大隐馀。固爱春阴好，兼愁秋雨声。以兹无所植，独坐有馀清。岸帻浮云度，摊书落照明。避人吾已足，何事更经营。
初葺省中西亭·其一
作者：王世贞
朝代：明

仲长慕清旷，潘岳赋閒居。吾亦闻斯语，畴能返故庐。得閒聊假息，随意试抽书。公署长如此，金门大隐馀。
初葺省中西亭·其二
作者：王世贞
朝代：明

固爱春阴好，兼愁秋雨声。以兹无所植，独坐有馀清。岸帻浮云度，摊书落照明。避人吾已足，何事更经营。
初赠谢山人山人时馆京山都尉
作者：王世贞
朝代：明

斗酒谁相劳，高斋此独醒。暂依中禁脔，不作五侯鲭。下里传春雪，高天动客星。平生厌冠盖，对尔眼能青。
初遇子与方伯昆山旋尔言别赴任江右
作者：王世贞
朝代：明

马鞍山脚乍停船，黄鸟嘤嘤到酒边。我自一翁安避地，君还四岳近朝天。初完赵璧披云出，忽折吴钩向斗悬。蓄念千端那可尽，不如相对坐陶然。
初闻应天尹命述怀
作者：王世贞
朝代：明

纳得郧襄使节归，忽闻新命领留畿。纵令丘壑谁论是，若语岩廊转更非。一叟徘徊吟竹径，群儿颠倒换萝衣。莫言清切丹阳尹，何似山人傍少微。
利瓦伊桢使君自金华修讯且惠山资有谢
作者：王世贞
朝代：明

春来萝薜媚深幽，猿饮鸿栖何所求。但得音书贤十部，宁将筐篚累诸侯。山驱白石堪修馈，水酿清溪足破愁。若使郑公重仗钺，还从竹马候江头。
别于鳞子与子相明卿十绝
作者：王世贞
朝代：明

十年为客问吴山，锦缆安流此日还。唯有故人歌一阕，行云不度似阳关。鸣鞭醉色傲幽州，饮马滹沱水乱流。明月独悬南北泪，黄云偏载古今愁。西风独许季鹰回，紫酒青莼亦快哉。八月吴江潮水发，挂帆天际雪山来。五子应从五岳来，钧天帝享动天台。相逢此地原非偶，散入中原岂乏才。日观峰高高插天，天门双辟俯苍烟。无人共拾金光草，拄杖行吟望斗边。扁舟八月向维扬，素魄含波欲似霜。北地翻传广陵散，故人天外意茫茫。徐卿抗疏拟烟霞，白笈青鞋兴未赊。我系渔舟问苕霅，玉箫吹破碧桃花。罗浮秋至重嶙峋，漳水寒流月色新。南北归来俱自好，不知裘马倦游人。褰裳去采汉江兰，日暮江深春水寒。欲寄一枝君自赏，傍人应作艾萧看。当年季子去归吴，缟带谁遗别思孤。十二国风论欲尽，大帆明月满姑苏。
别于鳞子与子相明卿十绝·其一
作者：王世贞
朝代：明

十年为客问吴山，锦缆安流此日还。唯有故人歌一阕，行云不度似阳关。
别于鳞子与子相明卿十绝其七
作者：王世贞
朝代：明
体裁：七言绝句

徐卿抗疏拟烟霞，白笈青鞋兴未赊。我系渔舟问苕霅，玉箫吹破碧桃花。
别于鳞子与子相明卿十绝其三
作者：王世贞
朝代：明
体裁：七言绝句

西风独许季鹰回，紫酒青莼亦快哉。八月吴江潮水发，挂帆天际雪山来。
别于鳞子与子相明卿十绝其九
作者：王世贞
朝代：明
体裁：七言绝句

褰裳去采汉江兰，日暮江深春水寒。欲寄一枝君自赏，傍人应作艾萧看。
别于鳞子与子相明卿十绝其二
作者：王世贞
朝代：明
体裁：七言绝句

鸣鞭醉色傲幽州，饮马滹沱水乱流。明月独悬南北泪，黄云偏载古今愁。
别于鳞子与子相明卿十绝其五
作者：王世贞
朝代：明
体裁：七言绝句

日观峰高高插天，天门双辟俯苍烟。无人共拾金光草，拄杖行吟望斗边。
别于鳞子与子相明卿十绝其八
作者：王世贞
朝代：明
体裁：七言绝句

罗浮秋至重嶙峋，漳水寒流月色新。南北归来俱自好，不知裘马倦游人。
别于鳞子与子相明卿十绝其六
作者：王世贞
朝代：明
体裁：七言绝句

扁舟八月向维扬，素魄含波欲似霜。北地翻传广陵散，故人天外意茫茫。
别于鳞子与子相明卿十绝其十
作者：王世贞
朝代：明
体裁：七言绝句

当年季子去归吴，缟带谁遗别思孤。十二国风论欲尽，大帆明月满姑苏。
别于鳞子与子相明卿十绝其四
作者：王世贞
朝代：明
体裁：七言绝句

五子应从五岳来，钧天帝享动天台。相逢此地原非偶，散入中原岂乏才。
别周公瑕
作者：王世贞
朝代：明

月明乌鹊动离愁，歌到周郎莫点头。三竺六桥浑似画，可能无意向杭州。
别大名王守明辅罗倅虞臣
作者：王世贞
朝代：明

谁令双玉树，袅袅西风前。别酒使君醉，高楼明月悬。张帆饱秋色，鼓柁下淇川。回首丰城剑，时时并斗边。
别子与
作者：王世贞
朝代：明

江左吾与徐中行，相逢一言心遂倾。蓬累世事岂足齿，所不醳然千载名。吾其阴崖振孤木，子独阳野敷群英。声华落落敢伯仲，肝胆炯炯无平生。忆为子昔歌击鹿，豪气尽压长安城。琥珀下坠鸾刀紫，葡萄寒摧大白明。长歌自令浮云合，双眼忽向高空横。惊枝一羽破秋色，万象頫首随南征。荆轲曼声渐离筑，易水凝流如欲鸣。故乡鲈鱼无不有，击鲜者谁人得否。眼前豪杰难称意，君不见徐卿尚逐衣冠走。
别子相
作者：王世贞
朝代：明
体裁：五言排律

吾党一时得，疑从异代来。鳌扶华顶出，鹏击大溟回。有重身能任，无坚势不摧。宗生尤卓荦，于我重徘徊。神赏荆人璞，能惊鲁殿材。句成兼庾鲍，毫腐失邹枚。四顾心逾切，相过眼倍开。骥腾咸辟易，凤举未摧颓。此日江淹赋，青天郭隗台。行留念萍梗，归去逐蒿莱。赫奕西京贵，飘零几祀灰。古今俱努力，显晦必关才。物理须推久，时名尽可哀。天涯未为远，挥白亦雄哉。
别子相
作者：王世贞
朝代：明

吾党一时得，疑从异代来。鳌扶华顶出，鹏击大溟回。有重身能任，无坚势不摧。宗生尤卓荦，於我重徘徊。神赏荆人璞，能惊鲁殿材。句成兼庾鲍，毫腐失邹枚。四顾心逾切，相过眼倍开。骥腾咸辟易，凤举未摧颓。此日江淹赋，青天郭隗台。行留念萍梗，归去逐蒿莱。赫奕西京贵，飘零几祀灰。古今俱努力，显晦必关才。物理须推久，时名尽可哀。天涯未为远，挥白亦雄哉。
别尤子求沈道振
作者：王世贞
朝代：明

风软波平天地宽，玉壶银酎水晶盘。离筵好景俱堪写，祇是归鸿目送难。
别弟
作者：王世贞
朝代：明

别时携手上河梁，两岸相看即异乡。独立苍茫归骑晚，春来月色倍如霜。鸣铙叠吹凤池头，玉勒金羁控紫骝。无那别时言不尽，逢人日日问青州。
别弟·其一
作者：王世贞
朝代：明

别时携手上河梁，两岸相看即异乡。独立苍茫归骑晚，春来月色倍如霜。
别弟·其二
作者：王世贞
朝代：明

鸣铙叠吹凤池头，玉勒金羁控紫骝。无那别时言不尽，逢人日日问青州。
别张三
作者：王世贞
朝代：明

千觞不醉洗天亭，一曲汪伦最有情。不分游人明夜月，依稀拾得绕梁声。
别徐汝思
作者：王世贞
朝代：明

张祖在河梁，悢悢不忍辞。戢身就一苇，翩翩焉所归。河水日夜生，原树为之低。乌啼正骚屑，阳雁感仳离。曾是肥遁占，改繇就明夷。白日吐雷霆，青阳霜憯悽。悬山呼庚癸，谁问渴与饥。时难人心出，介者终不移。良雨固均沾，枯槁被殊私。合并将何日，冥报其庶几。
别思
作者：王世贞
朝代：明

边塞断魂愁夜夜，枕珊无梦托君思。娟娟月晓留妆镜，冉冉山秋入画眉。弦柱雁飞钿瑰涩，剑文龙远匣星离。篇成织锦和珠泪，写恨春风江上枝。
别曹甥子念
作者：王世贞
朝代：明

虱须不分作山人，却买林宗折角巾。莫倚新诗能似舅，几人如舅未全贫。
别李于鳞
作者：王世贞
朝代：明

今日别我友，还望之故乡。故乡岂无欢，我友安得将。行者惨不辉，居者以彷徨。肉骨虽摎拊，既析亦相忘。惟有肝与胆，委照差可方。焉顾非日月，东西扬景光。情知谐亲遘，乃在媒慨慷。虽有绸缪泪，何以写中肠。韦布走四海，万乘失一畸。悬知势分剧，心各有所施。踯躅生人间，含悃将向谁。夫子绝俦匹，吾道幸不疑。出门各有好，谓为媚予私。矫矫孤凤皇，翩翩向豳岐。鸱枭喧中野，鹪鹩骇卑枝。山鸡学仪羽，举世安可欺。置酒前为别，炙笙治哀丝。中有艳明珰，二八绝代姿。轻裾回芬发，自然成蛾眉。色授不能道，婉娈心所知。弹作双鸳鸯，流飙忽间之。含辛上车去，引领涕沾衣。时俗慕朱颜，朱颜识为谁。
别李于鳞
作者：王世贞
朝代：明

黄鹄何昂藏，肃肃金为衣。感帝发嘉祥，徵歌幸见仪。非无稻粱惠，所志在天池。矫吭中宵鸣，悲声扬四垂。翩翩随阳鸟，夙昔幸相依。托身昆弟间，小大不自疑。冲飙如弦发，倏忽弃南归。言归非一状，欲举复徘徊。短翮双枯蓬，安能中迅飞。衔芦化为棘，口血正漓漇。雕鹗横空来，罝网布川坻。鼎俎在斯须，长与故侣辞。存者千里隔，没当千岁期。起顾见晨星，东北乍离离。一为鸿雁曲，涕咽不成洟。遘难走齐郊，怦营厌微生。微生且不惜，焉在冠与缨。何意双丝短，羁绁我长征。羸马顾其辕，局蹐悲以鸣。对影惭须发，不如一缇萦。浮云东北驰，圆景赴西溟。俯见黄河流，溅溅感人情。宋意不可期，谁为变羽声。腆辞将飞素，白虹亘青冥。落木先蓐收，旦知清露零。匣中五丝桐，为我奏不平。诚知弦当绝，流水尽君倾。
别李于鳞·其一
作者：王世贞
朝代：明

今日别我友，还望之故乡。故乡岂无欢，我友安得将。行者惨不辉，居者以彷徨。肉骨虽摎拊，既析亦相忘。惟有肝与胆，委照差可方。焉顾非日月，东西扬景光。情知谐亲遘，乃在媒慨慷。虽有绸缪泪，何以写中肠。
别李于鳞·其一
作者：王世贞
朝代：明

黄鹄何昂藏，肃肃金为衣。感帝发嘉祥，徵歌幸见仪。非无稻粱惠，所志在天池。矫吭中宵鸣，悲声扬四垂。翩翩随阳鸟，夙昔幸相依。托身昆弟间，小大不自疑。冲飙如弦发，倏忽弃南归。言归非一状，欲举复徘徊。短翮双枯蓬，安能中迅飞。衔芦化为棘，口血正漓漇。雕鹗横空来，罝网布川坻。鼎俎在斯须，长与故侣辞。存者千里隔，没当千岁期。起顾见晨星，东北乍离离。一为鸿雁曲，涕咽不成洟。
别李于鳞·其三
作者：王世贞
朝代：明

置酒前为别，炙笙治哀丝。中有艳明珰，二八绝代姿。轻裾回芬发，自然成蛾眉。色授不能道，婉娈心所知。弹作双鸳鸯，流飙忽间之。含辛上车去，引领涕沾衣。时俗慕朱颜，朱颜识为谁。
别李于鳞·其二
作者：王世贞
朝代：明

遘难走齐郊，怦营厌微生。微生且不惜，焉在冠与缨。何意双丝短，羁绁我长征。羸马顾其辕，局蹐悲以鸣。对影惭须发，不如一缇萦。浮云东北驰，圆景赴西溟。俯见黄河流，溅溅感人情。宋意不可期，谁为变羽声。腆辞将飞素，白虹亘青冥。落木先蓐收，旦知清露零。匣中五丝桐，为我奏不平。诚知弦当绝，流水尽君倾。
别李于鳞其二
作者：王世贞
朝代：明
体裁：古风

韦布走四海，万乘失一畸。悬知势分剧，心各有所施。踯躅生人间，含悃将向谁。夫子绝俦匹，吾道幸不疑。出门各有好，谓为媚予私。矫矫孤凤皇，翩翩向豳岐。鸱枭喧中野，鹪鹩骇卑枝。山鸡学仪羽，举世安可欺。
别李时养
作者：王世贞
朝代：明

劳君相送霅溪头，霅里风光事事幽。欲共一枰消永日，教人重唤李杭州。
别李邢州宗考功徐比部吴给事诸君时方有三辅之役
作者：王世贞
朝代：明

浊漳西坼未安流，大麓千岩风雨愁。五马过题春已遍，犹闻使者下邢州。金河杨柳未堪齐，马首传觞白日低。侠客自来轻别甚，醉乘虹雨蓟门西。塞云吹尽出榆关，不断冰天指掌间。应是尔曹高兴发，忽惊飞雪捲燕山。未从燕市赋招魂，东海虚明孝妇冤。尔道行春三辅遍，萧条秋色老中原。
别李邢州宗考功徐比部吴给事诸君时方有三辅之役·其一
作者：王世贞
朝代：明

浊漳西坼未安流，大麓千岩风雨愁。五马过题春已遍，犹闻使者下邢州。
别李邢州宗考功徐比部吴给事诸君时方有三辅之役·其四
作者：王世贞
朝代：明

未从燕市赋招魂，东海虚明孝妇冤。尔道行春三辅遍，萧条秋色老中原。
别李邢州宗考功徐比部吴给事诸君时方有三辅之役其三
作者：王世贞
朝代：明
体裁：七言绝句

塞云吹尽出榆关，不断冰天指掌间。应是尔曹高兴发，忽惊飞雪捲燕山。
别李邢州宗考功徐比部吴给事诸君时方有三辅之役其二
作者：王世贞
朝代：明
体裁：七言绝句

金河杨柳未堪齐，马首传觞白日低。侠客自来轻别甚，醉乘虹雨蓟门西。
别江上人
作者：王世贞
朝代：明

还将抖擞向风尘，一放声闻酒入唇。莫笑野夫无所住，出山今是住山人。门前紫马踏青苔，怨别新诗可更裁。回首燕山当落日，城头一片碧云来。
别江上人·其一
作者：王世贞
朝代：明

还将抖擞向风尘，一放声闻酒入唇。莫笑野夫无所住，出山今是住山人。
别江上人·其二
作者：王世贞
朝代：明

门前紫马踏青苔，怨别新诗可更裁。回首燕山当落日，城头一片碧云来。
别汪仲淹一章
作者：王世贞
朝代：明

阳鸟北回翔，西南厉其翅。岂不恋比翼，群生各有制。衔草未遑食，顾巢焉能憩。念子乃从兄，怆予偏别弟。置祖荐大烹，行留各有味。子其珍尔璞，毋为贱工弃。
别王复
作者：王世贞
朝代：明

吴船捩柁越船催，少选须倾三百杯。除却芙蓉池上酒，几家能见玉山颓。
别留都诸公卿大夫
作者：王世贞
朝代：明

君王眷故都，所命必国桢。八坐饶耆哲，参陪皆俊英。皎皎素丝风，蔼蔼披赤诚。不以菅蒯微，欢爱若同生。宴游恒相籍，有吐靡不倾。缅怀止足分，休沐荷时清。桑梓有余映，鹓鸿寻夙盟。挥手谢群公，努力赞休明。迹远心不睽，何慕在合并。爰居飨鲁门，虩虩念大荒。枯藿因风起，虽高故不长。余本山泽癯，晚收窃岩廊。夕陪鸾凤栖，朝与群龙翔。荏苒历再秋，鬓发日以霜。萋菲亘天至，其究乃我臧。归计业已成，离思故难忘。愿垂金石契，申此缱绻章。
别留都诸公卿大夫·其一
作者：王世贞
朝代：明

君王眷故都，所命必国桢。八坐饶耆哲，参陪皆俊英。皎皎素丝风，蔼蔼披赤诚。不以菅蒯微，欢爱若同生。宴游恒相籍，有吐靡不倾。缅怀止足分，休沐荷时清。桑梓有余映，鹓鸿寻夙盟。挥手谢群公，努力赞休明。迹远心不睽，何慕在合并。
别留都诸公卿大夫·其二
作者：王世贞
朝代：明

爰居飨鲁门，虩虩念大荒。枯藿因风起，虽高故不长。余本山泽癯，晚收窃岩廊。夕陪鸾凤栖，朝与群龙翔。荏苒历再秋，鬓发日以霜。萋菲亘天至，其究乃我臧。归计业已成，离思故难忘。愿垂金石契，申此缱绻章。
别瞻美弟
作者：王世贞
朝代：明

醉里轻舠别惠连，醒时孤雁泣江烟。不须论到池塘句，酒态如兄便可怜。
别秋省诸郎
作者：王世贞
朝代：明

少习城旦言，谬窃文苑迹。晚途不自意，秋省忝常伯。峨峨贯索垣，一星化为客。诸贤感诚契，送我太平陌。言别无期会，我衰何足惜。曾氏语哀矜，杨公称不惑。此身勿易视，此日勿轻掷。勿以簿牍繁，于心生别择。心境苟未光，诗书有徽纆。
别罗李袁三君
作者：王世贞
朝代：明

上书不待报，解绶归田庐。斯岂悦隐沦，遽欲言遂初。衰慈遘沈■，医药寡异谟。百念不并牵，仓皇即脩途。我友二三子，祖宴此城隅。缱绻握手间，形滞神不俱。西望九折坂，我肠更郁纡。北风排雁行，踬羽日夜疏。五里一返顾，十里一哀呼。非君回云照，浊水永自涂。努力敦兰好，合并亮不诬。
前挥使王君化六十寿言
作者：王世贞
朝代：明

少年曾任侠，未老便抽身。抚剑思前事，登坛属后人。树同司马大，瓜救故侯贫。磊块聊全酒，逍遥且任真。围棋闲访谢，击缶或歌秦。闻说称觞地，琼花刺眼新。
前溪歌
作者：王世贞
朝代：明

邻家俱种桑，侬自种黄葛。那得四时寒，与欢裁衫襭。竹竿何篱筛，上有馨香饵。两鱼参差到，不知合谁死。侬家十亩竹，个个青琅玕。与郎作怨耦，俱作湘妃瘢。竹竿何篱筛，钓饵何馨香。前鱼方吞吐，后鱼自徬徨，为侬死不妨。沙糖将黄檗，俱是业中味。欢真酿师手，一言千条泪。
前溪歌·其一
作者：王世贞
朝代：明

邻家俱种桑，侬自种黄葛。那得四时寒，与欢裁衫襭。
前溪歌·其五
作者：王世贞
朝代：明

沙糖将黄檗，俱是业中味。欢真酿师手，一言千条泪。
前溪歌其三
作者：王世贞
朝代：明
体裁：乐府曲辞

侬家十亩竹，个个青琅玕。与郎作怨耦，俱作湘妃瘢。
前溪歌其二
作者：王世贞
朝代：明
体裁：乐府曲辞

竹竿何篱筛，上有馨香饵。两鱼参差到，不知合谁死。
前溪歌其四
作者：王世贞
朝代：明
体裁：乐府曲辞

竹竿何篱筛，钓饵何馨香。前鱼方吞吐，后鱼自徬徨，为侬死不妨。
前缓声歌
作者：王世贞
朝代：明

天倾西北，一如地之东南。頫仰大造，安得两相兼。猛兽爪牙一何威，欲搏雉鹜不能奋飞。鲸鱼跋浪雷奔，焉见走陆若人。王子乔，独身化为鹤，不能挈父母而逍遥。宾客满堂前致辞，愿君福寿与天齐。情知非真实，且为进金罍。
前诗似欲得吾弟一转语耳乃报札谓不能分痛又云四大为累只得调耐因更成数语
作者：王世贞
朝代：明

后痛犹未来，前痛已过去。唯有刹那痛，与我复无与。欲觅止痛者，亦复不知处。是以忽见宽，寝息了如素。循览分痛言，将无手足故。与约更不痊，割弃门外路。
剪鹤翅偶成
作者：王世贞
朝代：明

并刀初剪六铢衣，欲向瑶池梦里飞。此日还应为竹住，他年不许伴琴归。惭愧开笼支道林，祇怜寒月九皋音。不辞放尔翀天去，弱水丹丘何处寻。
剪鹤翅偶成·其一
作者：王世贞
朝代：明

并刀初剪六铢衣，欲向瑶池梦里飞。此日还应为竹住，他年不许伴琴归。
剪鹤翅偶成·其二
作者：王世贞
朝代：明

惭愧开笼支道林，祇怜寒月九皋音。不辞放尔翀天去，弱水丹丘何处寻。
助甫中丞解夏州节候次新蔡里中得二律寄之
作者：王世贞
朝代：明

夏州城北赫连台，东望燕云黯未开。总为中丞初解节，还因父老一传杯。金城郁作千秋壮，玉帐殊深万族哀。最是君王空拊髀，可能偏借异时才。解组归来乐自余，胎簪桐柏绕君庐。依然上蔡东门猎，不害中山满箧书。万事总输文苑在，百年难共酒人疏。老夫丘壑差无恙，好为相思一命车。
助甫中丞解夏州节候次新蔡里中得二律寄之·其一
作者：王世贞
朝代：明

夏州城北赫连台，东望燕云黯未开。总为中丞初解节，还因父老一传杯。金城郁作千秋壮，玉帐殊深万族哀。最是君王空拊髀，可能偏借异时才。
助甫中丞解夏州节候次新蔡里中得二律寄之·其二
作者：王世贞
朝代：明

解组归来乐自余，胎簪桐柏绕君庐。依然上蔡东门猎，不害中山满箧书。万事总输文苑在，百年难共酒人疏。老夫丘壑差无恙，好为相思一命车。
助甫以病不出会遗诗见赠怅然有答
作者：王世贞
朝代：明

已付寒轺落照中，可因霜老误征鸿。逃名张廌千竿竹，起色枚生百尺桐。家近阳城堪自妒，里无春雪向谁工。欲知岁晏相思意，萧瑟孤城事事同。
助甫宦楚久不得书赋此为寄
作者：王世贞
朝代：明

高枕沧江岁屡移，渚宫旌节未应迟。虚劳白雁三湘转，依旧青山九处疑。老去交游随态失，怪来辞赋畏穷知。吴门岂少耕桑侣，为忆燕台握手时。
助甫携见甫过郧镇留饮喜赠
作者：王世贞
朝代：明

握手踟蹰惜鬓丝，且先呼酒后论诗。文章李益难终贱，兄弟岑参并好奇。佩玉享来元自蔡，颔珠投罢即称随。青油幕下堪移日，玄武峰头合后期。折节客惊麇子地，跳梁人忆虎丘时。年光并得偏吾老，春色从公到汝迟。但是词人阳九过，无妨物态暮三疑。欲酬荃蕙须防化，莫遣东风道上吹。
助甫称疾以见父出访真阳有赠
作者：王世贞
朝代：明

鸿冥方自叹，玉立见吾子。离忧小语失，往事深杯起。僧弥固难兄，万年那可死。努力各加餐，联翮当此始。
助甫约登太岳候之不至
作者：王世贞
朝代：明

山色空相媚，吾眸未忍青。人从春雨隔，杯入暮云停。徙倚银河度，凄其玉漏听。难分使与客，只合候张星。
助甫起家陕西左参有赠
作者：王世贞
朝代：明

先朝绿鬓尚书郎，鲖水忘饥岁月长。看著鹖冠知有托，罢含鸡舌尚馀香。公车忽借临三辅，京兆今应数二张。见说华阴山下土，能添广武匣中霜。已从岩穴谢时荣，尺一传来客尽惊。马首掌莲开太华，箧中诗草见西京。病当清世那堪久，身为知音稍解轻。欲识保釐新政就，试听铜雀有双鸣。
助甫起家陕西左参有赠·其一
作者：王世贞
朝代：明

先朝绿鬓尚书郎，鲖水忘饥岁月长。看著鹖冠知有托，罢含鸡舌尚馀香。公车忽借临三辅，京兆今应数二张。见说华阴山下土，能添广武匣中霜。
助甫起家陕西左参有赠·其二
作者：王世贞
朝代：明

已从岩穴谢时荣，尺一传来客尽惊。马首掌莲开太华，箧中诗草见西京。病当清世那堪久，身为知音稍解轻。欲识保釐新政就，试听铜雀有双鸣。
助甫过小祗园分韵得云字
作者：王世贞
朝代：明

王家宾从气凌云，争似风流张长君。一片清冰看自见，千秋白雪倡堪闻。空林啸月传铙吹，小艇回波荡縠文。今夜子猷斋畔竹，祇应翻向夹池分。
助甫远驾见访遂成四章情见乎辞
作者：王世贞
朝代：明

为欢日苦短，为别日苦长。与子期燕中，不知几星霜。寒枝噪乾鹊，故人登我堂。东风随裾来，四坐为芬芳。缱绻未及申，命酒且尽觞。流尘满金徽，拂拭荐瑶床。弹者志文王，听者称望羊。击节三起坐，掩抑以彷徨。安得双鸾翼，凌云共翱翔。踰立谢兵符，始托君子盟。嬿婉甫再秋，十五为别龄。人生能几何，霜鬓不再青。故友艳春华，屈指若晨星。存者散各天，逝者忽已冥。拭泪荐君卮，安能令不盈。北斗向阑干，携手步中庭。景光各自爱，竹素以为徵。前人工织锦，后人但织缟。缟故不足言，无锦缟亦好。念我平生驩，来自千里道。契阔未及陈，涕泪如横潦。鼎养随形尽，恩诚委秋草。所以先达言，荣名竟为宝。搦管不自斑，安能为君藻。矫矫济南生，其骨惜已槁。举世谋选良，中野弃千里。扰扰骊黄内，安能别识此。駊騀牛羊间，其志乃四海。纯钩当夜鸣，所望在知己。五步不留行，郁为匣中水。紫气横斗牛，房星耿河沚。流光荡人目，拂拭从此始。骤驰当防蹶，骤试当防毁。三复老氏言，书绅赠吾子。
助甫远驾见访遂成四章情见乎辞·其一
作者：王世贞
朝代：明

为欢日苦短，为别日苦长。与子期燕中，不知几星霜。寒枝噪乾鹊，故人登我堂。东风随裾来，四坐为芬芳。缱绻未及申，命酒且尽觞。流尘满金徽，拂拭荐瑶床。弹者志文王，听者称望羊。击节三起坐，掩抑以彷徨。安得双鸾翼，凌云共翱翔。
助甫远驾见访遂成四章情见乎辞其三
作者：王世贞
朝代：明
体裁：古风

前人工织锦，后人但织缟。缟故不足言，无锦缟亦好。念我平生驩，来自千里道。契阔未及陈，涕泪如横潦。鼎养随形尽，恩诚委秋草。所以先达言，荣名竟为宝。搦管不自斑，安能为君藻。矫矫济南生，其骨惜已槁。
助甫远驾见访遂成四章情见乎辞其二
作者：王世贞
朝代：明
体裁：古风

踰立谢兵符，始托君子盟。嬿婉甫再秋，十五为别龄。人生能几何，霜鬓不再青。故友艳春华，屈指若晨星。存者散各天，逝者忽已冥。拭泪荐君卮，安能令不盈。北斗向阑干，携手步中庭。景光各自爱，竹素以为徵。
助甫远驾见访遂成四章情见乎辞其四
作者：王世贞
朝代：明
体裁：古风

举世谋选良，中野弃千里。扰扰骊黄内，安能别识此。駊騀牛羊间，其志乃四海。纯钩当夜鸣，所望在知己。五步不留行，郁为匣中水。紫气横斗牛，房星耿河沚。流光荡人目，拂拭从此始。骤驰当防蹶，骤试当防毁。三复老氏言，书绅赠吾子。
助甫雨中小集
作者：王世贞
朝代：明

至后回阳小，尊前发兴新。片言千里驾，孤愤十年身。寒色来今雨，冰心问故人。毋论素衣并，断不受缁尘。
包参军登岱还访余海上将还四明因赠二律
作者：王世贞
朝代：明

包子东归四五春，杜门高枕避风尘。遥扶一杖窥星斗，忽买扁舟破隐沦。海内青山唯此岳，天涯白雪更何人。还应落日登诸观，曾见吴门匹练新。客来身挟烟霞气，云宿天门最上头。夜半忽悬沧海日，封中倒泻绛河流。行时向子无婚嫁，归后宗生好卧游。为有故人馀兴在，不随风驭访丹丘。
包参军登岱还访余海上将还四明因赠二律·其一
作者：王世贞
朝代：明

包子东归四五春，杜门高枕避风尘。遥扶一杖窥星斗，忽买扁舟破隐沦。海内青山唯此岳，天涯白雪更何人。还应落日登诸观，曾见吴门匹练新。